Fill ramtugeken zugu – INDH\nFill ramtugeken zugu\nInicio > Fill ramtugeken zugu\nFey ta chi trokin azelkan ka inakellukelu che ñi mogen\n¿Chem am ta tüfachi trokin azelkan ka inakellukelu che ñi mogen?\nFey ta chi trokin azelkan ka inakellukelu che ñi mogen. kiñe trokin nentugelu kiñe ley mew epu waranka melipataka kechu, fey ta mew azelkageael ka ñi awükagenuam pu che ñi mogen itxokom zugu mew ka kom ti pu che mülelu Chile pigetuchi mapu mew. Fey ta chi txokin nüwkülelay fey ti wünen külechi wentxu ka txipa azelkawün mew, ka kake txokin chew am nentugekey fey ti chi leyes kam fey ti günenielu fey ta chi pu azelkan, welu tüfa chi txokin llowkey rang chumechi kake txokin llowkelu welu tüfa kisu azümüwküley pigekey.\n¿Chumkey am tüfa chi txokin INDH?\nFey ta chi kake azelkawün ley mew epu waranka melipataka kechu, chew am txipay ka azümkagey tüfachi txokin, elugey kiñe zugu kam zuam:\nKelluntukuael ka ñi nentuael fey ti kimeltun zugu nüwkülelu fey ta chi azelkawün chumechi am zoy azafüy ñi mogen pu che mülelu faw.\nNentuael kiñe zugu chew am küzawgeafiel kimgeael fillpüle fey ta chi azelkawün chumechi am zoy azafüy ñi mogel ta che : fey mew txipay kiñe zugu azümkawal tüfachi zugu mew ka chew fey ti chi pu chillkatulelu ñi konael fey ta mew ñi chillkatun , ka fey ta chi zakingekechi che witxanpüramnielu fey ta chi azelkawün chumechi am zoy azafüy ñi mogen ta che.\nKa femechi ñi kelluntukuael fey ta chi awükagen che mew kam lagümkagen che rupalu füta ke malon mew kam weichan mew kam feyti pu che kimgenulu chew ñi elgen lagümgelu, ka fey ti pu che awükagelu ka fey mew chew am mülelu ta awükan che.\nMüley ñi allmaltuleael chew ta awukamekegen ta che , kiñe zugu chew am pegengekey tüfa , chew am puwuyüm fey ta pu karüke ka soltaw che ka ñi chumekefel ta che: ka femechi fey ti chi pu che güfkükonkülelu ka pegemekey fey ta ka üytün mapu chew am müleyekel awükagen ta che ka txokin che.\nMüley ñi inayegeael ka günezuamgeael chew am txipakey fey ta pu ley nüwkülelu che ñi mogen mew.\nMüley ñi nentual kiñe chillka fill txipantü chew ñi pewfaluwal chumlen che ñi mogen mülen kam mülenun awükanche.\nKa femechi müley ñi nentual kiñe wirintukuan puwal ka mapu chew am llituy tüfachi azkünoafiel fey ta chi che ñi mogen ñi genuam awükan .\nKa müley ñi niafiel fey ti chi wirikan txipalu ti txokin Valech ka fey ti kiñe ka epu txokin colonia dignidad pigelu.\nKa müley ñi llowafiel fey ta chi inaramtuyawfiel pu che azümüwnolu feyta chi zugu mew fey ta chi trokin ñi wülzuguafiel fey ta chi pu che.\n¿Chem az niey feyta chi trokin INDH pigelu?\nÑi küme aznierpuafiel ñi zugu INDH trokituley kechu trokin mew chew tripay fillke zuam kam zugu:\nKiñe troy chew am müley fey ti chi chillkatun ka inaramtukan zugu chew am azniegekey chem am tripayal fey ti chi chillkantukun kiñe tripantü tripayel zugu awükagen kam awükagenun ta che ñi mogen.\nEpu troy fey ta zapilgekeel reke ta che ñi mogen ka fey ta chi pu wirin chumelerpuafel kam zoy küme amulerpuafel ta che ñi mogen awükagenuam ininorume ka feya ta chi az nüwküleael ka mapu ñi zugu mew chew zoy amulniegel fey ta chi zugu. Ka femechi müley ñi azümkayal chumechi am txipayal fillke zugu nüwkülelu ta che ñi mogen mew konküyawkelu ta weza ke zugu mew ka müley ñi inayegeael fey ta chi pu wirin kam chillkantukun azümkawün che ñi mogen.\nKüla txoy chew am azümkagekey reke fey ta chi ragn ka kake zugu chew azkünugekey feyta chi pi che küzawkelu faw ka fey ta chi welliñ zuamyeel chew ñi küzawam egün, ka tüfa mew üytügekey fey ta wünenkülealu fey ta chi trokin mew ka chumten rang ñi zuamyeel kiñe txipantü mew.\nMeli txoy chew am azniegey fey ta chi chillkatun kam kimeltun zugu ka fey ta kake che ñi kimüpuael chem zugu ñi inakonkülen fey ta chi trokin che mew, ka fey ta mew txipay chumechi ampowafiel kom pu chillkatuwe ruka mew kom pu txokiñ che chumechi pu katxipa azniewiegün fey ta pepikawkülelu weichan mew ka awükachekelu fey ta egün müli ñi kimael tüfachi zugu chumechi am zoy chetxokigeael itxokom che.\nKechu txoy fey ta mew azniegi fey ta kom zugu txipayel fey ta chi txokin mew müli küme txipayael ka kom fey ti chi rang ñi küme pünegeael fey ta mew inatuniegey ta fey chi zugu ka femechi fill txipantü txipayey kiñe wirintukun chillka chew am kom wirintukuley chum txipan fey ta chi küzaw, fey küme txipanole fey ta mew feypigey ñi chum txipayafiel ka chumechi am norpuafiel ta zugu. Ka femechi feyta chi troy nüwküley pu wünenkülechi fey ta chi zugu mew fey ta chi kom güneytukelu ñi küme amulen kam femnun itrokom zugu rupakeyel tüfachi trokin mew ka kake mew.\nKayu txoy chew ñi azniegen fey ta chi pu che rupalu weeza zugu mew awukagelu kam nielu weza ke zugu tüfa chi troy mew müli ni nentuael zugu chew ta pu che rupanoael zugu mew, welu fey ti chi rupalu müli zapillgeael reke, müli nentual azümkawün fey ta chi pu che küzawkelu tüfa chi zugu kam nüwkülelu fey ta chi zugu mew niel uta zugu fey ta mew kam wünenkülelu kiñe txoy mew.\nRegle txoy chew am pepikagekey itxokom zugu txipayel fey ta chi txokin mew , chew am pepilkagekey fey ta chi pegelgekeyem ta zugu, tüfa mew txipakey fillke zugu fey ti pu wünenkülelu feypikey ñi txipayael kam femnueael, fey ta chi pepikawün chumlerpuael tüfachi txokin ka chumechi am zoy küme yenerpuafiel ñi küzaw.\nTüfa chi txokin müley kiñe üytün mapu mew, fey ta mew txipayey kom zugu rupakeel fey chi üytün mapu mew fey ñi puwael fey chi wirikan txipakelu fill txipantü ka ñi pegelgeael chumeken fey ta chi txokin fillpüle ka ñi kimeltual chumlen ta che ñi mogen ñi üytün mapu mew ka ñi feypiafiel kake txokin ñi zuamyefiel kiñeke wirin chillka kiñeke zugu mew nüwkülelu che ñi mogen mew ka fey ta mew müli feypiafiel chew ñi awükageken ta che ñi femgenuel ta che ka chumechi am zoy gewenoael fey ta chi inayegen ta che kam awükagen ta che.\n¿Chem am ta fey ti wellin txapümnielu pu chillkantukun zugu INDH (CEDOC)ñi zuam mew?\nFey ta mew txapüm niegey pu chillka txipayegel ka akuyel fey ta chi txokin mew. Faw ta müley chew ti küpa kimlu zugu müli ñi amuel müten, tüfa mew müley chillka faw txipalu ka mapu tuwlu. Fey müley txoy antü chew ñi nülalen lune antü puwüy jueve antü fey llitukey ñi gülagen mari pürapan txoy antü fey puwüy mariküla txoy amulechi antü ka nag antü llituy mari kechu amulechi txoy antü ka puwüy mari regle amulechi txoy antü. Fey küpa güneytufilmi tüfachi az güpafige faw. Ka femechi fey ta chi CEDOCpetu azümkay fey ta chi chilkantukun digital zugu mew chew am pepi nakümgey pu chillka, fey küpa güneytufilmi fey chi zugu güpafige faw.\n¿Chumechi am konpuafün llitulelli tañi küzaw mew kam wechuleli taiñ chillkatun fey ta chi txokin mew?\nKüpa küzawülmi fey ta mew güpafige faw, fey mew peaymi ñi zuamyegen kam femnun ta che.\n¿Chumechi am inche allmalltuafün reke kam inatuzuguafün chumeken fey ta chi pu karü che müleyim malokantun zugu kam txekakantun zugu mew?\nPu che konkülelu faw miawkey egün tüfa chi pu zugu mew chew azkintukey ka güneytukey chumeken ta pu karü che ka awükagele che ka nügele che feyta chi txokin müli ñi afkazi reke miawal fey ta mew, eymi pilmi miawal fey ta chi zugu mew müley tami feypimeael tami zugu fey chi pu txokin che koneltulelu feyta chi zugu mew, fey ta chi txokin mew wirintukuniey chuchi am fey ta chi pu kake che ñi koneltulen fey ta chi zugu mew. Zoy küpa kimnielmi tüfa chi txoy güpafige faw.\n¿Chemu feypigeki fey ta chi txokin INDH kizu azümüwküley ka kizu txoytuniey ñi zuam ka ñi zugu?\nFey ta chi zugu kizu azümüwkülen fey ta chi txokin zoy feyentugeafel ka zoy küme nentual ñi küzaw pigekey yeniefiel fey ta chi küzaw trokin azelkan kakerume kam ka txipa az mogen femechi az nienmu tüfa chi pu txokin fey ta kake txokinkenüntukupalay kake zugu. Ñi rüf nentual ñi küzaw ka ñi zuam fey ta chi INDH kizu niey ñi azümüwün fey mew kizu ta azkünuy chem az nieael feyta chi txokin ka chumechi am nentual ñi pu zugu, ka femechi kizu azümüwün mew niey ñi rang fey mew ka femechi kizu zulliy chew am konael fey ta chi rang, fey mew feypigekelay chem ta ñi chumekeael fey mew kañpüle ta zakigekey reke fey ta llowüy fey ti chizugu txipalu ka mapu fey chi txipantü mew epu waranka mari epu wigka txipantü llowüy feyta chi zugu ñi küme yenien ñi zugu ka ñi zuam.\n¿Iney am wünen küley INDH mew?\nTüfa mew müley kiñe txokin che yenielu tüfa chi zugu fey mew rupakey fillke zugu txipayal faw fey ta chi txokinche mari kiñe geygün, fey ti chi pu che yenieli zugu kam kimniegelu fey ta chi azelkan che ñi mogen ñi zoy genuam awükan kam itxokom che ñi che txokigeael, fey ta chi pu che kayu txipantü mew wünenkülekey fey kizutu üytuwkeyegün iney am zoy wünenkülealu kam chem troy zugu mew niealu kom egün, fey ta chi zoy wünenkülelu fey ta yeniekey ta kom zugu, azkünüwün, llowzugukey ka ñi nentuzuguael fillpüle.\nFantepu fey ti chi zoy wünelkülelu Sergio Micco Aguayo pigey fey üytügey fey ti txokinche mew epumari ailla antü konkülechi julio küyen mew epu waranka ailla mari wigka tripantü, fey ta mew küla txipantü wünenkülealu. Ka ke pu konkülelu fey ta chi trokin mew Fey ta ñi pu üy :\nÑi zoy küme txipayal feyta chi txokinche wünenkülealu famechi üytügekeyegün:\nEpu che nielu zugu fey üytukeeyu fey ta chi zoy wünenkülelu tüfachi chile pigetuchi mapu, fey ti epu üytün che müli tuwal kake epu üytün mapu.\nKa epu che nielu zugu müli üytugeael fey ti chi pu azkünukelu pu ka tripa ñi mogen senado pigelu.\nKa epu che nielu zugu müli ñi üytüafiel fey ta chi epu txokin che azkünukelu pu ka txipa ñi mogen Diputado pigelu.\nKa kiñe che müli üytügeael fey ta pu txawünche ka wünenkülelu mew pu fütxake chillkatuwe mew.\nKa meli che üytügekey fey ta chi pu che koneltulelu pu txawün che mew inanielu fey ta chi che ñi mogen ñi awükagenuam fey mew müley kiñe wirintukuleyel fey mew ka üytügekey meli che.\n¿Chem txoy antü mew am nülaley fey ta chi wellin chew müley ti txokin?\nWünen wigka Füta kara mew fey mew nülaley ka llowgekey che lune, marte ka jueve llitukey aylla txoy pürapan antü ka küla mari minuto amulechi tüfachi troy antü fey puwkey mari küla troy antü ka küla mari minuto amulechi wigka troy antü. Chew ñi mülen fey ta chi wellin reke gey Avenida Libertador Bernardo O´Higgins kiñe waranka kiñe pataka meli mari kayu wigka rakitun rüpü – ti wellin pura pataka kiñe– ragikon Santiago.\nKa femechi küpa wirintukulmi müley kiñe chillka chew am amulafüymi tami zugu faw kam küpa mütxümülmi ka müley tüfachi mütxümwe kechu kayu epu epu pura pura regle pura pura kayu kechu.\nKüpa kimülmi chew püle ka müle kake welliñ güpafige faw.\n¿Chem zugu mew INDH koneltuafüy fey ta chi trokin mew chew azümkagekelu pu wezalkan zugu?\nFey ta chi txokin pepi koneltuley fey ta chi zugu mew awükan zugu ka pu ka txipa ñi azküwün mew kiñe txoy zugu mew fey ta chi lagümkachegen mew, apumkagechi pu che, fütake malon, ka ñamümkagele che, kam kizuñi pin mew miawnolchi che. Ka femechi INDH ka koneltuafüy fey ta awükagen che mew fey mew kizuegün nentukey kiñe epu wirin ñi pewfaluwal ñi wechalkaniegen ta che. Welu INDH pepi koneltulay mülele epu che ñi weza femekewün.\n¿Chemu am INDH azkintukey kam güneytukey fey ta chi pu füta ke txawün che txipakelu rüpü mew waria mew?\nFey ta chi zugu mew INDH azkintukey ka güneytukey chumeken fey ti pu karü che kizu egün kam günieneyegün reke fey ta chi az nieel pu kara kam waria, welu müli ñi wenterumenoael ta pu che mew nentunielu ñi zugu egün kiñe txekan zugu kam nentuzugun mew tunten niele egün pin zugu kam nielole egün pu wünenkülechi üytün mapu mew.\n¿Chemu am INDH koneltulelay fey ta chi pu che konkülelu pu txokin pepikawküleu weichayal kam wezalkacheael?\nTüfa chi trokin ñi zuam mew ti INDH feypiley ñi azkintuael ka güneytuael itxokom pu che ñi mogel, tufachi Chile pigetuchi chi txokiñ mapu mew, fey mew ka inakonküley fey ta chi pu kake az che, soltaw pigechi.\nKiñe che konkülelu fey ti pu txokinche pepikawküleu weichayal reke niele kiñe zugu chew wezalkagele ka pepi puwafüy tüfachi txokin mew fey ta me ka femechi kellugeay ñi elugeal ñi kümelkaletuael.\nWelu INDH pepi koneltulay fey ta chi kizutu chi pu che nielu wezalkafemekewün.\n¿Chew am pepi peafüy kiñe azkünüwün niele zugu ta che kam fey ti chi che pepiluwlu zugu mew?\n¿Pepi yenielafenew tañi zugu kiñe zuguñmachefe INDH tuwlu?\nPepi femgelayan, INDH wülkelay fey ti chi zugu.\nFey zuamyeli kiñe zuguñmachefe tüfa chi zugu mew ¿chew amuafün?\nFey mew müley kiñe txokin chew ñi mülen re che pepiluwlu zugu fey ta chi chillkatun ka wirintukun zugu chew ga wewpigekey reke zugu, fey mew müley kiñe mütrümwe kayupataka melipatakameli mari epu waranka. Kam ka mütrümwe mew kechu kayu epu epu küla kayu epu pura epu pataka. Ka femechi kake üytün mapu mew müley zoy pichi ke trokinche pepiuluwlu zugu mew fey küpa güneytufilmi güpafige faw. Fey ta chi zoy füta kara mew pepi koneltuwal feyta chi pepiluwün pu che mew feyta chi awükan che ñi mogen mew kam kiñe zugu nüwkülelu fey mew müley kiñe txokin che pepiluwkülelu fey niey ñi wellin Agustina pigechi kara rüpü kiñe waranka meli pataka mari aylla, epu püran ruka fey ta zoy fütxa kara mew. Ka femechi kellugeafüymi pu pepiluwchi che mew nielu pu füta ke chillkatuwe ruka Universidad Alberto Hurtado Universidad Andrés Bello Universidad Bernardo O’Higgins Universidad Católica Silva Henríquez Universidad Central Universidad de Chile Universidad de los Andes Universidad del Desarrollo Universidad Diego Portales, fey küpa güneyfilmi müley tami güpayafiel faw.\nKiñe zugu tripayelu fey ta chi pu che mew rupayelu weza ke zugu fey ti chi dictadura mew\n¿Iney am koneltuafüy tüfa chi zugu mew?\nFey ta mew kiñe ley mari ailla waranka kiñe pata epu mari küla mew ka ñi kümelgechi ley mari ailla waranka ailla pataka pura mari fey ta chi pu che pepi koneltuley feyta chi zugu mew chew am wiñolzugugeay fey ti awükan che rupayel fey ti chi pu che nielu che pegetunoel kam lagümgeel fey ta chi awükan che mew rupalu mari kiñe antü ailla wigka küyen kiñe waranka ailla pataka regle mari küla wigka tripantü ka mari antü küla wigka küyen kiñe waranka ailla pataka ailla mari wigka txipantü mew. Ka müley fey ti chi ley mari ailla waranka epu pataka küla mari meli chew wirintukuley fey ti pu che lefentuwlu fey chi pu tripantü awükageyel che montuael fey ta chi pu che elugey kiñe zugu chew ñi zoy küme rupaantületuael fey ta chi mari kiñe antü aylla wigka küyen kiñe waranka aylla pataka regle mari küla wigka txipantü ka mari antü küla wigka küyen kiñe waranka aylla pataka aylla mari wigka txipantü mew. Ka fey ti chi ley mari aylla waranka aylla pataka aylla mari epu wülüy fey ta chi kümelelgetuael reke ñi mogen fey ta chi pu che awükagelu fey ti epem epu mari tripantü mew fey mew tripay kiñe wirin chew müley kom pu che ñi rupalu fey ti chi zugu mew fey mew txokituniegey fey ti chi Comisión Valech mew kiñe ka epu müley.\n¿Chew am nentugeafüy fey ta chi zugu?\nChew ñi wülgeken fey ti wiñolelgetuael zoy küme feleael fey ti pu che rupawma weza ke zugu mew müley müfü txoy:\nFey ti rang elugeyegelu feyta chi pu che koneltuley fey ti chi trokin Instituto de Previsión Social pigelu. Fey küpa koneltulmi tüfa chi zugu mew güpafige faw kam mütrümge kayu pataka melimarimeli waranka meli mari. Ka koneltuafüymi fey ti chi txokin ChileAtiende pigelu fey ta kom üytün mapu mew müley egün.\nFey ti chi ragn chillkatuam koneltugekey fey ti chi txokin günenielu reke chillkatun zugu, küpa koneltulelmi güpafige faw.\nFey ti zugu nieael ruka müley ta koneltugeael fey ti chi txokin yenielu fey ta chi zugu. küpa koneltulelmi güpafige faw.\nKoneltualmi fey ta chi lawentuwün zugu mew müley kiñe txokin PRAIS pigelu fey niefi ta wigka txokin koneltulelu lawentuwün zugu mew ka müley kiñe wirintukun üy fey mew. küpa koneltulelmi güpafige faw.\nKüpa konnolmi fey ta chi txokin chew am pepikawkey che wigka weichan zugu nentuael fey ta chi pu che nielu tüfa chi zugu müli tami amuael fey ta chi Cantón de reclutamiento pigelu fey ta mülekey fillke üytün mapu mew. küpa koneltulelmi güpafige faw.\nKa femechi müley kiñe chillka chew pepi güneytugey kom fey ta chi inakonkülelu tüfa chi zugu mew fey ti chi pu che rupalu awükan zugu mew, güpafige faw.\nInche koneltulen fey ti chi Comisión Valech mew welu kimlan chumgechi am nieafün feyti rang , welu mülen ka mapu.\nMüley tami koneltuael faw fey Internet mew, fey müley kiñe chillka fey wirintukuaymi kom tami zugu fey nentuafimi kiñe papel mew fey yeafimi fey ti chi consulado nielu tüfachi üytün mapu fey mew güneytuafi fey ti chi che wünenkülelu fey mew fey mew ka amuay Dicoex mew fey mew puway Instituto de previsión social mew. Tüfachi zugu müley nentuafiel ti gen zugu müley ñi kizu amuael fey ti chi consulado mew kam ka txokin mülel nüwkülelu fey ta chi zugu mew, fey mew müley wirintukuael ñi firma ti chillka mew, chumte koneltule fey ti chi chillka mülelu página web mew. Ka femechi müley ñi koneltuafiel fey mew chew tami mütxümgeael kam werkungepeyüm chi tami zoy küme azleael zugu. Inagechi akule ti chillka chile mapu fey ta mew amuy ti Instituto de previsión social mew fey mew feypigeaymi chum amuleael ti zugu welu puwkey küla küyen mew fey mew llowgekey ti wiñolelgetuael zugu che rang geafüy rewall fey kizu egün azkünükey chem kam chumtengeael.\n¿Chew am pepi neiafün fey ti chi chillka chew ñi mülen ñi üy fey ti chi Comisión Retting kam Valech mew?\nFey ti chi che rupalu zugu mew kam niele ñi reñmawengen kiñe che rupalu zugu mew chuchi gepe rume zew koneltuniele ñi zugu Comisión Valech mew kiñe kam epu gepe , welu mülenule ti chillka mew kam wirin mew , INDH pepi wülafüy kiñe chillka chew feypileay tami koneltulen fey ta chi zugu mew, fey güpafige faw kam mütrumfige kechu kayu ep epu pura pura regle pura kayukechu mari chi mütxümpeyüm mew. Fey koneltulelmi comisión Valech kiñe kam epu chew müley fey ti chi üytun ka wirin güpafige faw. Fey mew kiñe txokin norume nüwkülelu estado mew müley ñi feypiael kake chillka . welu mülel kiñe zugu fey pepi nieafüymi fey ti chi chillka cew müley tami üy ka wülkelu trokin azelkan kakerume kam ka txipa az mogen fey nentugekey chillka mülelu web mew kam ti wellin mew chew inaramtugekey zugu ka müley mütrümwepeyüm kechu kayu epu epu pura pura regle pura kayu kechu mari. Zew wülimi tami zugu Comisión Rettig mew ka küpa nielmi ti chillka müley tami mütxümal kechu kayu epu pura pura regle pura kayukechu mari kam müley tami amuael fey ti chi pu wellin chew müley tüfa chi txokin Agustina üytün kara rüpü kiñe waranka epu pataka küla mari kechu, küla püran ruka, zoy füta kara mew.\n¿Pepi wülafün ñi zugu kam chillka rupawmegeli awükan zugu mew, fey ta chi mogel che zugu mew ti dictadura mew?\nFey ta chi zugu koneltulelay txokin azelkan kakerume kam ka txipa az mogen. Fantepu pepi koneltugelay che fey ti chi zugu mew zew afi fey ti chi txokin che llowkefulu zugu zew txipay inagechi txipalu epu warankammari kiñe wigka txipantü mew puwi fey mew txipay fey ti chi pu üytün che awükan zugu mew rupalu fey ti chi dictadura mew, fantepu nülagewelay ka kiñe txoy.\n¿Chumechi pepi kimafün fey ti chi chillka nüwkülelu Colonia Dignidad awükan che mew?\nTüfa chi txokin petu küzawi ñi chillkatunkugeael fey ta chi zugu rupalu fey ti chi “Asociación Ilícita ex Colonia Dignidad” ka femachi tripayay ka pegelgeay zewle.\nFey ti chi chillka nielu txoytun zugu feyta chi zugu mew pu che rupalu fey mew kam niechi che rupalu feychi zugu mew. Küpa nielmi feyti zugu müli tami wirintukuael ti chillka mülelu web mew fey mew txoytuley fey mew koneltualmi güpafige faw.\n¿Chumgechi am kimafün tañi mülenmew fey ti chi Comisión Valech mew?\nKüpa kimnielmi tami mülen kam mülenun fey ta chi wirintukun üy fey ti chi che rupalu awükan zugu mew küpa koneltulmi müli tami güpayafiel faw, fey mew peaifimi fey ti wirin chew müley pu úytun che fey ti chi txokin Comisión Valech kiñe kam epu.\nInche gen kiñe tripachi che awükan zugu mew rupayel, ¿chew am inaramtuafün koneltuleli zugu mew?\nTami kimael pepi llowülmi fillke zugu mülelu rupawma zugu chi pu che müli tami ramtuael fey ti chi txokin “Exonerados del Programa de Derechos Humanos del Ministerio del Interior” pigechi txoy fey müley üytün rüpü kara mew Agustina kiñe waranka epu pataka küla mari kechu, küla püran ruka fey ta chi zoy füta kara mülelu Chile mapu. Ka femechi mütrümafüyi kecku kayu epu epu meli pura kayu kula kechu mari ka kayu.\n¿Rang llowkelu che fey ta chi zugu mew chuchi banco mew geafüy?\nFey ta chi txokin IPS koneltulelu fey ta chi zugu mew kom pu banco mew pepi amuluy rang niekale ti üytün che müten. Welu fey ti pu che nielu llowkem rag ka mapu müley ñi koneltuael kiñe azentun chew ñi llowken rag ka mapu fey ta chi chillka kam azentun müley ñi nieael tüfachi pu txoy:\nKom ñi üy ti che.\nBanco ñi üy.\nChem üytün mapu mew mülen ti banco.\nCódigo Swift. feymew kimgekey chem bancogen ka mapu.\nWirin cuenta nüwkülelu kake azkünüwün amulafiel rang.\nZoy küpa kimilmi tüfa chi zugu mülen kam mülenun ley chew wiñolelgetuafel zoy küme rupalantümüelael pu che rupalu awükan zugu mew güpafige faw kam mütrümge kayupataka melimariwaranka meli mari.\n¿Chew am llowafün fey ti chillka ñi mülen Valech mew fey chi chillka llowgekelu Canton de reclutamiento mew?\nTami kimgeael tami mülen kam mülenun tüfachi zugu mew müley kiñe wirin chew koneltuley pu üy fey ti chi pu che rupawma zugu mew. Fey mew kiñe txokin norume müley ñi feypiael ñi zuamyel kake chillka. Welu feypigelmi müleymi tami feypiafiel ta tüfachi txokin azümkaniel fey ti chi awükagenuam che ñi mogen, fey mew güpafige faw kam mütxümfige kechu kayu ep epu pura pura regle pura kayukechu mari.\n¿Chew am müley chillka wülgelu chew müley fey ti chi pu üy che rupalu awükan zugu mew?\nINDH niey kiñe txapüm chillka txokiñ valech kiñe ka epu fey ti trapüm chilka güfkonküley kechu mari txipantu müley ñi kimgenuael, fey ta chi estado ñi nentuael itxofill zugu fey ta chi rupawma zugu pu che ka ñi kimgeal rüf zugu ka ñi wiñolelgetuael ta zoy küme mületuael ta chi pu che rupalu zugu mew. Kom fey ti chi pu chillka txapüm niey pu üytün che nentulu zugu ka fey ti chi pu rupalu zugu mew.\nZoy kimaam ta zugu mew, fey ti papeltun Valech pichechi güpafige faw.\n¿Pepi llituafuy ti INDH fey ti chi pu che awükagelu ka kiñeke pegewetulay kimgelay chew ñi lagümgen mew?\nFey ta chi txokin pepi koneltuy fey ta chi awükan zugu mew chew am lagümkagen ta che ka awükagen ta che welu fey ta chi zugu rupale inagechi fey ti chi txipantü chew ñi llitun tüfachi txokin, epuwaranka aylla txipantü mew. Fey mew kakewme zugu rupalu zoy kuyfi fechi txipantü mew pepi koneltulay zugu mew . eymi nielmi che rupalu zugu mew dictadura zugu mew kam koneltuleafüymi fey ti chi txokin chew txipayal rüf zugu ka chumgechi am rupan zugu inagechi chew txipay fey ti chi txokin chew elugekey che ñi zoy küme feletuael fey ti chi pu che rupalu zugu mew fey müli ñi koneltuael fey ti chi txoy chew azelkaniegey fey ti chi che ñi mogen ministerio del interior mew fey ta chi txokin müley ñi koneltual zugu ñi küme amulerpuael fey ta chi zugu ka ñi küme txiparpuael, fey mew ka müleafüy fey ti chi chillka chew wirintukugekey itxokom zugu nüwkülelu feyta mew ka ñi inaramutgeael ka fey ti chi che awükachelu müli ñi kimgeael. fey müley üytün rüpü kara mew Agustina kiñe waranka epu pataka küla mari kechu, küla püran ruka fey ta chi zoy füta kara mülelu Chile mapu. Ka femechi mütxümafuyimi kecku kayu epu epu meli pura kayu kula kechu mari ka kayu.\nNütunche ñi mogel che\n¿Chem zugu mew yafuluwkey ta che nütungelelu?\nNütungelelu ta che chem zugu rume nütungefule, fey ta niey mogel che zugu . Ti pu che nütungelu fey ta pepi wülelgekelayay, weza zugu may ñi rulpagelalyay, che txokigeay, mogel che zugu kam illamtugekelayay: lawen mew, mogen mew, kimeltun zugu mew,, küzaw mew, ayekan zugu mew, kam kom zugu ta konkülelu ta mogel che zugu mew, fey ta nütungenoam ñi mogen mew.\nFey ta mi zoy kimaal ta chumgechi felerkel ta tüfa, iñamtuge ti chi papeltun pegelkakelu ti “pu mogel che pu che nütungelelu”.\n¿Ka txokiñ mapu mülefule tañi tuwun ka nütungefule, pepi iñkañpegeafen?\nFeley may, kom ta pu che mülele fey tachi txokiñ mapu mew, iñkañpegeay. Pepi zuamniefulmi kam ayifulmi kiñe iñkañpe, fey ta ti defensoria penal publica eluaeymi kiñe zuguñmachefe, fey ta pepi azümgeaymi ta chumley ti nütun zugu mew ka fey ti chi kechan zugu ka elgen tachi txokiñ mapu mew, konkülelu nütun zugu me. Kimam ti oficina Defensoría Penal pigechi fe yta zoy püllelelu fey güpafige tüfa mew.\n¿Chumgechi am ta günaytugekey pu zomo nütunlelu?\nFey ti pu zomo nütunlelu kafey may niey ta ñi iñkañpeafiel. Zoy püchun nütungeyegün fey mew ta zoy zuamnieyegün ta kellu ka günaytun, fey chi zugu mew ga, pegelkünugekey ñi pu mogel che ti zugu mew. Pu zomo umautuay egün kake umautuwe mew pu wentxu egu, fey fill antü may ta azkintuniegeay ka femgechi ta pu zomo soltaw müten ta pegelafi egün ñi chumlen. Ka femgechi pepi kellugeay ta kimeltun mew, kelluwün, zallun mew. Ka fey niepüñeñelün zugu mew, kam moyolelchi zomo fey ta elugeay ta ñi kelluwun, reküluwün, nigeay ta ñi chew ñi küme müleal , kafey fillke zugu kellukelu fey ta chi zugu tüfachi txokiñ zomo nütunlelu. Chew ñi mülepeyüm wentxu ka zomo ti nütuwe, fey ta zomo txokiñ mew, ñizolküleay kiñe zomo soltaw, fey mew pu wentxu soltaw konünfule fey ti chi zomo txokiñ mew, kompañanieafi kiñe zomo soltaw. Pepi konlalyay ti wentxu soltar turpu kishuyawle. Fey ti nütunwe mew mülelu wentxu ka zomo fey ta pu zomo ti txokiñ, kiñe zomo soltaw norchegelu fey ta ñizolküleay fey yenieay kom chi pu llafe. Fey ta zoy kimnieal fey ta chi zugu güpafige tüfa mew.\n¿Nütungefule iñkañpegeafun kiñe zuguñmachefe nienufule killutu inche?\nFeley may, ti Defensa Penitenciaria de la Defensoria Penal Pública fey ta chi zugu ta azkünugey ti pu füchakeche nütungelelu fey ti chi reforma procesal penal pigechi, fey egün nütungelelu kiñe nütunwe mew günenienlu ti Gendarmeria de Chile. Fey ti zugu Defensa penitenciaria llitukey ti elgekelu ti condena fey ta kom txipayerkelu ti zugu. Tüfa chi zugu mew may ta nentugekey ti kelluafiel, küme nentunieafiel ti mogel che kom ti pu che nütunlelu. Ti defensoria penal pública pepei kelleuniefuy fillke zugu mew:\nEluñmaetew ñi txipayal (zominku, puwul chi regleantün, fill antü)\nKishugünewun kiñeke txoy antü\nNagün ti nütun mew (küyen ti txipantu mew)\nKellun ta wünel chi nütun zugu\nTxapümün ti nütun\nKañpüleyen fey ta chi txokiñ mapu mew kam ka txokiñ mapu mew.\nIñkawun ti nalün zugu.\nDefensoria penal, güpafige tüfa mew.\n¿Llowüngekey ti wülelgel kam allfeñgel ti che nütungelu?\nFemgekelay, yamgekey ta kom pu mogel che ti zugu fey ti chi che nütungelelu. Maygelay ti: allfeñgekelu ta che, wülelgekelu ta che, wezake zugugekelu ta che fey ta turpu maygekelay. Fey ti allfeñ zugu ta femkelu ta soltaw kam kiñe che küzawkelu ti Estado mew kümelay. Pu soltaw Gendarmeria txokiñ mew, tuwkelu kam tuñmawkelu ti pu che nütungelu, fey ta pepi femlay egün kishugünewkülelay egün ti, fey mew pepi wülelkelay ta che, ka zugupürakelay ta che mew nütungelu chi che. Femgefule may ta inatuzugukey egün ñichumal ta femkeygün, fey ta kiñeke mu ga ti zoy eluñmagekelay ñi küzaw, nentugekey fey ti küzaw mew, fey ti estado mew niey ñi zugungeafiel ñi weza zugu ñi femken. Ka femgechi may ta kishu malaltugekel ta che, fey ta nentugeay rumel mew.\n¿Chumgechi ta azkünugekey ti pu zomo püñeñnielu ponwitu nüntunwe mew?\nSerfin zugu ka pegeluwun zugu ti po mogel pichikeche ñi zugu, ti Estado ta kellukey ga ti zugulerpuleal püñeñwen mew, azümgekelu ti poyewün zugu püñeñwen mew fey ta falintugekey püchike che ñi txemom mew petu pichikalu. Fey mew ta pu nütunwe mew müley ñi nieael ti chew ñi pepi kellukelu ti püñeñwen mew fey ti pu püchikeche petu nienulo epu txipantu ñi mogen mew. Fey ti mew ñi mülenomom tüfachi centro, fey ta pu zomo nüntungelu kishuwküleay egün ti pu kake nüntunfe egu, fey mew kafey konafuy tüfachi pu zomo pu wentxu nüntun ñi txawun, kam fillke ayekan zugu may.\nTüfachi zugu, pu püchike che ñi müleam feytachi nüntuwe mew fey pepi nienofule reñmawen fey ta müleay egün, fey ta küme azümgekey, inatuzugugekey, yamzugugekey ti pu püchike che mi mogen che zugu tüfachi zugu mew.


Marku 6 ARNNT - Jesus tripatuy tiye mew, fey amutuy - Bible Search\nMarku 5 Marku 7\n(Matew 13.53-58; Luka 4.16-30)\n1Jesus tripatuy tiye mew, fey amutuy kisu ñi tuwmumchi mapu mew, fey kiñentrür amuy tañi pu disipulu engün. 2Fey akulu tati ürkütun antü, eluwi tañi kimeltuael tati sinagoga mew. Tati trawülechi pu che, allkütuñmafilu ñi dungun ta Jesus, rume afmatulen ramtuwi engün:\n—¿Chew anta adümi fentren dungu ta tüfa? ¿Chew anta entuy feychi kimün ka tañi pengelelchi afmanngechi pepiluwün? 3¿Fey tüfa no am tati dewmarukafe, Maria tañi püñeñ, Santiaw, Jose, Juda, ka Simon engün tañi peñi? ¿Ka mülelay anchi kisu tañi pu deya tüfa mew, iñchiñ mew?\nFeymew eluwlay engün tañi feyentuafiel. 4Welu Jesus ta feypifi ti pu che:\n—Kañpüle ta allmalltungekey tañi allkütungeael ta kiñe pelon wentru,+ welu kisu tañi mapu mew, tañi pu reñma mew ka kisu tañi ruka mew femngekelay.\n5Fey Jesus pepi pengel-lay ta tiye mew kiñe afmatufal pepiluwün no rume, welu kiñe mufün kutran mew müten ta fampuwüli ñi kuwü tañi tremolafiel. 6Ka rume rakiduameleyew ta Jesus ñi feyentunoetew mew ti pu che.\nJesus werküfi ñi pu disipulu tañi kimelael engün Ngünechen tañi longko ülmenngen\n(Matew 10.1, 5-15; Luka 9.1-6)\nJesus miyawentuy kom fülküleyechi rukache püle, fey kimeltuyawüli ti küme dungu. 7Mütrümfi tati mari epu disipulu, fey eluwi tañi werküafiel re epuke. Eluyefi ta pepiluwün ñi wemünentuafiel kom weküfü. 8Fey feypifi tañi yenoael chem no rume ta rüpü mew, welu tañi yeael retrü müten. Tañi yenoael ta folson, rokiñ no rume, ka pülata no rume. 9Feley tañi tukuael engün okota, welu tañi yenoael mudaw takuwün. 10Fey feypikünufi ñi pu disipulu:\n—Fey konpulmün ta eymün kiñe ruka che mew, mülewemün tüfey mew, kañpüle amutualmün wüla. 11Chew rume ta llowngenolmün ka allkütuñmangenolmün rume tamün dungu, wiñomeaymün ta tiye mew ka mütrowaymün tamün namun mew mülechi trufür,+ femngechi tañi ngüneduamael engün tamün llownoetew mew.\n12Feymew tripay tati pu disipulu tañi feypiafiel tati pu che tañi wiñorakiduamtuael engün ta Ngünechen mew. 13Ka femngechi wemünentuy engün fentren weküfü, ka tukulelyefi engün aseyte rume fentren kutran,+ fey tremoyetufi engün.\nLangümngey Juan ti Fawtisachefe\n(Matew 14.1-12; Luka 9.7-9)\n14Tati longko ülmen Erode allküy tañi nütramyengen ta Jesus, kom püle kimngey tañi nütramyengen mew ti afmafal pepiluwün ñi nien. Erode kay ta feypirkey:+ “Juan ti Fawtisachefe ta wiñomongetuy, feymew niey ta tüfachi afmatufal pepiluwün.” 15Ka kiñekentu feypirkey: “Fey tüfa tati pelon wentru Elia pingekelu.”+ Ka kiñekentu feypirkey: “Kiñe pelon wentru tati. Kuyfi mew mülekechi pu pelon wentru reke feley.”\n16Welu Erode, allkülu ta tüfachi dungu, feypirkey: “Fey tüfa ta Juan tati. Iñche werkün tañi katrüñmangeael tañi longko, fey wiñomongetuy tati.”\n17Fey Erodia ñi duam ürke, Erode werkürkey ñi püresukünungeael ta Juan ka ñi traringeael ta kadena mew, fey ñi tukungeael ta karsel mew. Erodia am ta Felipe ñi kure ürkefel, Erode tañi peñi, welu Erode ta müntukurerkefi tañi peñi. 18Fey Juan feypirkefuy ta Erode: “Kümelay tami müntuñmafiel ñi kure tami peñi.”\n19Feymew ta Erodia üdekefuy ta Juan, fey küpa langümkefuy, welu pepilkerkelafuy. 20Erode rume llükakerkefi ta Juan, kimniefilu am tañi rume nor wentrungen ka ñi lif mongenngen, feymew ingkañpekefuy. Fey allküñmafiyüm ñi ngülam, pekelafuy ñi chem chumael, fey Erode rume küme duamkechi allkütuñmakefi ñi nütram ta Juan. 21Erode tañi kawiñ puwültripantun nielürkefi kiñe ilelkawün tañi pu longkolechi wentru ka ñi pu longkoleyechi pu soltaw ka ti pu ülmenke wentru tuwlu ta Galilea. Fey Erodia feychi antü allmalltuy ñi langümfalafiel ta Juan. 22Feymew Erodia tañi domo püñeñ konpurkey chew tañi mülemum tati kawiñ, fey faylapurkey. Fey Erode ka tati pu mangel traf imekelu rume ayüy engün tati üllchadomo ñi faylan, fey Erode feypifi tati üllchadomo:\n—Chem rume ta ‘eluen’ pieli, iñche ta eluaeyu.\n23Mufü rupachi ta kuyalltulelfi tañi eluafiel chem rume ta “eluen” pielieyew, rangiñ ñi nieelchi chemkün kütu.\n24Fey ti üllchadomo tripapatulu, ramtufi tañi ñuke:\n—¿Chem am eluen piafuiñ?\nFey ñi ñuke llowdungueyew:\n—‘Eluen Juan ti Fawtisachefe ñi longko’ pifinge.\n25Feymew tati üllchadomo matukel konputuy chew ñi mülemum tati longko ülmen, fey feypipufi:\n—Duamnien pürümkechi tami eluafiel kiñe rali mew Juan ti Fawtisachefe tañi longko.\n26Tati longko ülmen ta rume weñangkülewey, welu dew kuyalltun dungun mew am feypikünulu tañi pu mangel tañi adkiñ mew, ngünewlay tañi elunoafiel ñi eluen pietew. 27Feymew müten werküy kiñe soltaw fey ñi katrüpelngeael ta Juan, fey ñi küpalelngeael ti üllchadomo. 28Fey amuy tati soltaw karsel mew, katrüñmapufi ñi longko ta Juan, fey küpalfi kiñe rali mew ka elupafi tati üllchadomo, fey kisu chalintukulelfi tañi ñuke.\n29Juan tañi pu kompañ kimi engün ñi langümngen ta kisu, fey amuy engün ñi yemetuafiel ti kuerpu, tañi rüngalafiel engün.\nJesus elufi iyael ta kechu warangka wentru\n(Matew 14.13-21; Luka 9.10-17; Juan 6.1-14)\n30Rupalu kom tüfachi dungu, tati pu apostol trawüluwi Jesus engün, fey nütramelpatufi kom tañi chumün engün ka tañi kimeltuel. 31Jesus ta feypieyew:\n—Küpamün. Amuiñ iñchiñ kisu taiñ pichi kansatuael wichu püntütripalechi lelfün mew.\nRume fentren che puwpuwngelu am kisu engün mew, feymew pepi ilayngün rume.\n32Feymew Jesus ka tañi pu apostol konpuy engün ta kiñe farku mew, fey amuy engün kiñe alü tripalechi lelfün mew, 33welu fentren che peeyew engün tañi amun, ka femngechi kimngey ñi puwael tiye mew. Fey fill waria mew mülechi pu che lefkülen amuy ñi wallmeael ti pichi lafken mew, feymew wüne puwi ti trokiñche kisu engün mew. 34Nagpulu müten ta Jesus ti farku mew, pepufi tati fütra trawün che, fey kutranduamyefi ta tüfeychi pu che. Kiñe kechan ufisa reke feley engün ngenolu am iney no rume tañi adnieaetew, feymew Jesus eluwi tañi kimeltuafiel fentren dungu.\n35Fey pu trafialu, tañi pu disipulu fülkontueyew ka feypieyew engün:\n—Dew pu trafiay tati, ka tüfachi lelfün mew ngelay chem rume. 36Chalitufinge tati pu che, tañi amuael engün kañpüle ka fülkülechi waria mew tañi ngillañmuael engün tañi iyael.\n37Fey Jesus ta llowdungufi ñi pu disipulu:\n—Eymün eluafimün ta iyael.\nFeymew kisu engün ta llowdunguy:\n—¿Rume fentren pülata mew may ngillapeafuiñ ta kofke, taiñ eluafiel ñi iyael kom tüfachi pu che?\n38Fey Jesus feypi:\n—¿Tunten kofke am nieymün ta eymün? Amumün tamün pemeael tunten kofke tamün nieel.\nFey dew rupan pemelu engün, feypingey ta Jesus:\n—Kechu kofke ka epu challwa müley.\n39Feymew Jesus feypifi ñi pu disipulu ñi feypiafiel ti pu che ñi anükünuwael ka ñi wichuke trokiñkünuwael engün ti kachu mew. 40Fey wichuke trokiñ mew anükünuwyey engün. Kiñeke trokiñ niey pataka che, fey kakelu trokiñ kechu mari che.\n41Feymew müten ta Jesus nüfi ñi kuwü mew tati kechu kofke ka tati epu challwa, fey pürakintulen wenu mew, mañumtufi ta Ngünechen. Fey wükayefi tati kofke ka eluyefi tañi pu disipulu tañi eluyeafiel engün tati pu che. Ka femngechi wüdamkafi tati epu challwa kom tüfeychi pu chengealu. 42Itrokom iyey engün ka itrokom küme weday engün, 43ka apolyetuy engün mari epu kanasta tati puchuyechi wükan kofke ka tati challwa mew. 44Tati iyelu ta tiyechi kofke, kechu warangka wentru ürke.\nJesus trekalen amuy ta wente ko\n(Matew 14.22-33; Juan 6.15-21)\n45Fey dew rupalu kom tüfachi dungu, Jesus feypifi tañi pu disipulu ñi konpuael engün ti farku mew, fey ñi wüne nopuael engün nometu ti lafken mew fey ñi puwael engün Betsayda, welu Jesus petu chalimeketufi tati pu che. 46Fey dew chalitufilu ti pu che, amuy ta wingkul mew ñi ngillatumeael.\n47Fey dew punlu, tati farku rangi lafken amulewiyerkey. Jesus am ta kisulewelu tati lelfün mew, 48pefi tañi küdawngechi amulnien tañi farku engün. Fey ti kürüf am ta trafyenieetew, feymew newe matu amulay tati farku. Fey wünlu dewma, Jesus trekalen amuy wente ko kisu engün püle, welu kisu wüne rumealu reke femfaluwi. 49Feymew ti pu disipulu pefilu engün tañi trekalen ta wente ko, kiñe perimontun trokifi engün, feymew wirari engün. 50Kom kisu engün pefilu am, rume llükay engün. Welu feymew müten Jesus feypieyew:\n—¡Yafüluwmün! Iñche tati. ¡Llükakilmün!\n51Feymew Jesus pürapuy tati farku mew, fey tüngnagtuy tati kürüf. Fey ti pu disipulu ta rume afmatulewey 52ngüneduamnofilu engün am tati pengelelchi pepiluwün tati kofke mew, dumiñmalelu reke engün am tañi kimün.\nJesus tremolfi tati pu kutran tuwlu Genesaret mew\n53Nopuy engün tati pichi lafken mew, fey puwi engün ta Genesaret mapu mew, fey üye mew trarintukukünupuy engün tañi farku inaltu ayliñ mew. 54Fey nagpulu müten engün tati farku mew, tati pu che kimfemtufi engün ta Jesus. 55Fey kom che mülelu feychi trokiñ mapu mew, lefkiyawi engün tañi küpalael ñi kutran pichike ngütantu mew, fey yelelfi engün chew tañi mülemum ta Jesus. 56Chuchi mew ngeay rume konpuyüm ta kisu, lelfün trokiñ ruka che mew rume, pu waria mew ngeay rume kam lelfün mew rume, elkünukey engün tañi pu kutran inaltu rüpü. Fey ti pu che llellipukefi ta Jesus ñi idañmayaetew tañi takuwün kiñe wechuñ mew ngeay rume. Fey kom che idafilu Jesus ñi takuwün, tremolewetukey ñi kutran mew.


Pu che ñi mongen: Tañi kimeltungeel wechengelu iñche, kelluenew tañi ayüwküleal | Woodworth Mills\nTi Werken (ñi chillkatungeal) | Febrero 2019\nPAPELTUAFUYMI acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dayaco engayú dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano gitonga griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí kikamba kikongo kikuyu kiluba kimbundu kiniaruanda kirguís kiribatiano kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas angoleño lenguaje de señas brasileño lenguaje de señas guatemalteco lenguaje de señas hondureño lenguaje de señas polaco lenguaje de señas sudafricano letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\nPU CHE ÑI MONGEN\nTañi kimeltungeel wechengelu iñche, kelluenew tañi ayüwküleal\nÑi feypiel Woodworth Mills\nKIÑE antü petu punkülelu, kiñe peñi iñchiw mülefuyu inaltu Niger lewfü mu. Fütra lewfü tüfa, fey doy kiñe ka rangiñ kilometro fente rupay ka tati ko matu rupakey. Feychi antü mu, mülerkefuy weychan (awkan) Nigeria mapu mu, feymu nomeliyu tüfachi lewfü layafuyu. Welu duamfalngefuy tayu femal, doy may fentren rupa nomeiñ. ¿Chumngelu (chemu) rupan tüfachi dungu mu? Wüne nütramkaleluwayiñ tañi pu chaw mu petu ñi choyüngenon iñche.\n1913 tripantu mu, tañi chaw John Mills pingelu, fawtisawi Nueva York waria mu nielu 25 tripantu. Peñi Russell wewpituy fawtisawlu tañi chaw. Pichi rupalu, tañi chaw wiñamtuwi Trinidad pingechi wapi mu. Üye mu niewi Constance Farmer engu, kidu rume ayüwmakefuy ñi küdawelafiel ta Jewba. Mür engu koneltuley ti pu dullinche ñi mülepual wenu mu. Trinidad mapu mu, tañi chaw kellufi tañi weni William Brown ñi pengelal tati “Foto-Drama de la Creación”. Fentekünuyngu 1923 tripantu mu, feychi mu peñi Brown tañi domo engu feypingey ñi mülepual Africa Occidental. Welu tañi chaw ka tañi ñuke mülekay Trinidad mapu mu.\nMÜNA PIWKEYEEIÑMU TAÑI PU CHAW\nTañi pu chaw nierpuy kechu pichike wentru ka meli pichike domo. Tañi wünen peñi üytukulelngey Rutherford, fey lakuntukungey ti peñi mew adkünufilu ti trokiñche Watch Tower Bible and Tract Society. Iñche choyüngen 30 diciembre 1922 tripantu mu, fey Woodworth üytukulelngen, lakuntukungen peñi Woodworth mu pepikakefilu ti chillka The Golden Age (fewla ¡Tami kimafel! pingetuy). Tañi pu chaw pichin elueiñmu müten taiñ estudiayal, welu doy kimeltukeeiñmu taiñ küdawelafiel ta Jewba. Tañi ñuke rume küme rakiduamelkeeiñmu Biblia ñi feypin mu. Tañi chaw rume ayükefuy taiñ feypiaetew Biblia ñi nütram. Fey nengümkefuy kom tañi kuerpu, femngechi adentukefuy feychi dungu ñi rupan, fey pekefuiñ reke ti nütram tañi pu peñi ka deya iñchiñ.\nMüna küme tripay ñi femün tañi chaw ka tañi ñuke. Iñche ka epu tañi pu peñi amuiñ Kalad pingechi Chillkatuwe mu. Küla tañi pu deya ka wünelekey amuldungun mu fentren tripantu Trinidad y Tobago pingechi mapu mu. Tañi femün ñi pu chaw ka tañi küme kimeltun mu, kellueiñmu taiñ müleal Jewba tañi rüpü mu. Ka yafültukueiñmu taiñ püntütripanoal kidu mu, fey taiñ ayüwküleal petu taiñ serfiniefiel ta Jewba (Sal. 92:13).\nTaiñ ruka mu adkünungey ti amuldungun küdaw. Pu wünelekelu amuldungun mu trawüluwkefuy tañi ruka mu ka nütramkakefuy ñi femün peñi George Young. Kidu Canada tuwün-ngey ka werküngerkey ñi amuldungual Trinidad mapu mu. Tañi pu chaw ayüwünkechi nütramkakefuy ñi femün ti kurewen Brown, kidu engu tañi pu kompañfel, fey mülepuy Africa Occidental mapu mu. Kom feytachi dungu yafültukuenew tañi amuldungual nielu iñche 10 tripantu.\nTAÑI FEMÜN WE ELUWLU ÑI POYEAFIEL TA JEWBA\nFeychi antü mu, taiñ fillke papel pengelkefuy rüf chumlen tati dungu: ñi femün pu koylake religion, pu negosiakelu re diñmatukelu ta plata ka ñi femün pu wedake politiko. Feymu lle 1936 tripantu mu, pu religioso rulpafi ti ngüneniefilu Trinidad ñi katrütuafiel taiñ fillke papel ka lifru. Ellkakünuiñ ti papel taiñ nieel, welu elufiyiñ pu che aftulu wüla. Tripakefuiñ wüldungual rüpü mu, trekayawkefuiñ ka cicleta mu miyawkefuiñ, fey makuñtukuniekefuiñ reke epu kartel ka elukefuiñ pu che pichike papel. Kakelu peñi ka lamngen Tunapuna mapu tuwlu miyawkefuy kiñe auto mu nielu kiñe fütra parlante tañi amuldungucheal. Fey kiñentrür puwkefuiñ fütra kamapu Trinidad mapu mu. Rume ayüwmakefenew kom tüfachi dungu, feymu nielu 16 tripantu fawtisawün.\nPu peñi ka pu lamngen Tunapuna tuwün-ngelu amuldungulu kiñe auto mu nielu fütra parlante.\nTañi kimeltuetew tañi pu che ka feychi ayüfalchi dungu ñi rupan rume kelluenew, fey ayürpun tañi amuldungual ka mapu mu. Petu ayülefun tüfa amulu Aruba mapu mu 1944 tripantu mu tañi amuldungual peñi Edmund Cummings iñchiw. 1945 tripantu mu, mari che amuy ti Trawün Jesus tañi lan ñi akordangeal, fey rume ayüwyu Edmund iñchiw. Rupalu kiñe tripantu, mülerpuy ti wünen trawünche Aruba mapu mu.\nOris iñchiw rupayu fentren ayüwün dungu mu.\nPichi rupalu, amuldungufiñ kiñe domo chaf küdawkelu iñchiw, Oris Williams pingey. Fey newen mu ingkañpekefuy tañi feyentun. Welu chillkatulu ta Biblia, kimürpuy ti rüf dungu Chaw Ngünechen mu, fey 5 konchi enero 1947 tripantu fawtisawi. Rupalu ta antü, ayüwiyu fey niewiyu. Noviembre 1950 tripantu mu, wünelerpuy amuldungun mu. Tañi domo iñchiw rupayu fentren kümeke dungu tayu ayüwülkeetew.\nFÜTRAKE DUNGU ÑI RUPAN NIGERIA MAPU MU\n1955 tripantu mangelngeyu amual ti chillkatun 27 Kalad pingechi Chillkatuwe mu. Tayu amual, tañi domo iñchiw elkünuyu tayu küdaw, fendefiyu tayu ruka ka kakelu chemkün, fey elkünuiñ Aruba mapu. 29 konchi julio 1956 tripantu mu, dewlu ti chillkatun werküngeyu tayu amual ta Nigeria.\n1957 tripantu, kiñentrür müleiñ Fetel reñmawen mu Lagos mapu (Nigeria).\nOris rakiduamlu tayu mongen feychi antü mu, feypi: “Jewba tañi newen kellukeeiñmu ñi chaftual wedake dungu ñi rupan mülen mu ka mapu taiñ amuldungual. Tañi füta ayülekefuy ñi werküngeal ka mapu tañi amuldungual, welu iñche ayülekelafun. Iñche ayükefun ñi nieal kiñe ruka ka nieal ta püñeñ. Welu kimtukun fente ñi falin-ngen amuldungual ti kümeke dungu, fey ka rakiduam nietun. Feymu tripalu iñchiw Kalad pingechi Chillkatuwe mu, iñche eluwkülefun ñi amuldungumeal ka mapu. Konpulu iñchiw Queen Mary pingechi farku mu, kiñe wentru lamngen küdawlu lamngen Knorr engu, Worth Thornton pingelu ‘küme puwaymu’ pieyumu ka feypi tayu küdawal Fetel mu. ‘Ay fotrü’ rakiduamün iñche. Welu pichi rupalu, küme elkünutun tañi rakiduam, fey piwkeyerpufiñ ñi mülen Fetel mu. Kakerume küdaw niefun üye mu. Doy ayükefun ñi llowafiel pu che ngepalu Fetel mu. Rume ayüken ñi müleal kakelu che engu, fey tüfachi küdaw mu pekefuiñ fentren lamngen Nigeria tuwün-ngelu. Kiñeke engün akulu Fetel mu trufürmalefuy, ürkülefuy, wüywülefuy ka ngüñülefuy. Ayüwünkechi kellukefuiñ ñi kümelkaleal ka yafüluwküleal engün. Femün mu tüfa, küdawelkefuiñ ta Jewba, feymu müna ayüwülkefenew”. Feley llemay, kom küdaw tayu nieel kellueyumu doy küme weniyeafiel ta Jewba.\n1961 tripantu tañi pu che trawüluwi Trinidad mapu mu, fey peñi Brown nütramkaeiñmu ayüfalchi dungu ñi rupan Africa mew. Fey iñche ka feypin fente ñi küme amulen ti küdaw Nigeria mu. Peñi Brown piwkeyen mu pangkoenew, fey feypifi iñche tañi chaw: “Johnny, eymi turpu amukelaymi Africa mu, welu Woodworth femürkey llemay”. Fey tañi chaw feypienew: “Amulepe tami küdaw Worth”. Peñi Brown ka tañi chaw rume küdawelfi ta Jewba fentren tripantu mu, feymu allkütulu ñi feypin engu doy eluwün ñi küme wechunenturpual tañi küdaw.\nWilliam Brown (“Brown tati nütramkakelu Biblia mu” pingekefuy) ka tañi domo Antonia müna yafültukueyumu.\n1962 tripantu mangelngen ñi amual mari küyen ti chillkatun 37 Kalad pingechi Chillkatuwe mu, fey tañi doy kimeltungeal. Peñi Wilfred Gooch adkünukefuy ti ngünenieelchi ruka Nigeria mu, welu mangelngey ñi amual ti chillkatun 38 Kalad pingechi Chillkatuwe mu, fey werküngey ñi mülepual ta Inglaterra. Fey iñche elfalkünungen ñi adkünual ti ngünenieelchi ruka Nigeria mapu mu. Peñi Brown reke, amun fentren lof mu, femngechi kimürpufiñ ka piwkeyerpufiñ pu peñi ka lamngen mülelu feychi mapu. Kidu engün nielay tunten plata ñi nieel pu che kakelu mapu mu, welu müna ayüwkülefuy. Femngechi pengelingün duamfalngelay nieal fentren plata ka fentren chemkün taiñ ayüwküleal. Iñche kimniefun chumngechi ñi mongeleken engün, feymu müna ayüwülkefenew pefiel mu fente tañi lifkülen ka adkülen trawün mu. Fütrake trawün mu, fentren peñi ka lamngen akukefuy camion mu ka kiñeke mikro ñi dewmakeel pu che feychi mapu mu, tüfa bolekajas * pingey. Feytachi mikro wirintukuley rakiduamfalchi dungu. Kiñe tüfa feypiley: “Pichiken ko trapümngele, kiñe fütra lafken ngetuafuy”.\n¡Feyngey llemay tüfachi feypin! Müna falin-ngey ñi femün kake kiñeke iñchiñ taiñ kelluntukual, fey Oris iñchiw ka pichi kelluntukuyu. 1974 tripantu mu, Nigeria mapu mu mülerpuy 100.000 amuldungukelu. Estados Unidos mapu mu müten fente mülerkefuy amuldungukelu. Feley llemay, tremkülerpuy ti küdaw Nigeria mapu mu.\nFeychi antü Nigeria mapu mu fentren che koni Jewba tañi trokiñche mu, welu mülerumey weychan 1967 tripantu ka fentepuy 1970 tripantu. Feymu mufüke küyen kiñeke peñi ka lamngen püntülewey ti ngünenieelchi ruka mu. ¿Iney engün am? Pu mülelu Niger lewfü ñi man püle, tüfachi trokiñ mapu Biafra pintukulelngey. Duamfalngefuy taiñ yeafiel fillke papel ka taiñ ngülamtuafiel engün. Chumngechi feypipen nga ellaka tañi nütram mu, ngillatukefiyiñ ta Jewba ka maneluwkeiñ kidu mu, feymu fentren rupa nomeiñ ti lewfü.\nPetu longkontukunien fente ñi kuñiwün-ngen nomeal Niger lewfü. Mülekefuy ta soltaw eluwkülelu ñi tralkatual, mülekefuy ta kutran ka kakelu weda dungu. Kuñiwün-ngefuy rupayal chew ñi mülen pu soltaw ñi nieel ti gobierno, welu doy kuñiwün-ngey müleal Biafra trokiñ mapu mu, fey mu mülekefulu kay pu pofolkalelu. Kiñe rupa, wampo mu non ti lewfü Asaba mapu mu ñi puwal ta Onitsha mapu, ka amun ta Aba pingechi mapu ñi yafültukuafiel pu longkolelu. Üye mu, elungekelafuy pu che ñi üyümal ta pelontuwe pun mu. Kiñe antü Port Harcourt mapu mu, petu trawülelu iñchiñ, pu soltaw ñi nieel ti gobierno puwi chew ñi mülen pu pofolkalelu wekuntu ti waria, fey müchay müten fentepuiñ ti trawün ngillatun mu.\nRume falin-ngefuy trawüluwal feychi antü mu. Feypikefuiñ pu peñi ka pu lamngen fente ñi piwkeyenieetew Jewba ka ñi ingkañpeaetew engün. Ka elukefuiñ kümeke ngülam ñi kon-noal politiko dungu mu ka ñi kiñewküleal engün. Pu peñi ka pu lamngen Nigeria mapu mu nor piwke mu chaftufingün tüfachi rume weda dungu ñi rupan. Feychi mu üdewkefuy pu che trür tuwün-ngenolu, welu pu peñi ka pu lamngen rüf piwkeyewingün ka kiñewkülefuyngün. Rume ayüwülenew müleal kidu engün mu rupamekelu tüfachi weda dungu.\n1969 tripantu mu, peñi Milton Henschel longkoley ti fütra trawün feypilelu “Tüngün Mapu mu”. Tüfachi fütra trawün mu küpay fentren che fillke lof mapu mu ka femngey pu Yankee ñi estadio mew (Nueva York). Iñche kellufiñ peñi Milton, fey kimürpun fentren kümeke dungu. Rume kümey ñi llowün tüfachi kimeltun, ¿chumngelu? 1970 tripantu mu femngey ti fütra trawün feypilelu “Pu che llownielu Ngünechen ñi fürenechen”. Tüfa mu ka küpay fentren che fillke lof mapu mu ka femngey Lagos mapu mu (Nigeria). Pichi rupalu müten ñi fentepun ti weychan Nigeria mapu mu femngey tüfachi fütra trawün, feymu Jewba tañi kellun mu müten küme tripay. Ti trawün mu amuy 121.128 che ka femngey 17 kewün dungu mu, ¡afmatufali llemay! Ka küpay peñi Knorr ka Henschel, ka kakelu peñi ka lamngen Estados Unidos ka Inglaterra tuwün-ngelu. Fey fawtisawi 3.775 che, alün che fawtisawürkey Pentekoste reke kuyfi mu, müte mülekelay femngechi fütra fawtisawün. Fentren küdaw niefun ñi pepikayal ti fütra trawün, turpu femngechi felekenolu ñi mongen trokiwün. ¡Afmatufali fente ñi konmeken pu che Jewba tañi trokiñche mu!\nTi fütra trawün mu “Pu che llownielu Ngünechen ñi fürenechen” amuy 121.128 che ka femngey 17 kewün mu, kiñe tüfa ibo kewün.\nDoy 30 tripantu mülekefun Nigeria mapu mu, fey kiñeke mu elfalkünungen ñi witranmayafiel pu trawünche ka kiñeke mu witranmamefiñ pu ngünenieelchi ruka mülelu Africa Occidental mapu mu. Nütramkakefuiñ pu werküngelu ñi amuldungual feychi mapu mew, fey pengelelkefuiñ tañi duamniefiel ka yafültukukefuiñ. Kidu engün rume ayüwmakefeyew tüfa. Iñche ka rume ayükefun pengelelafiel ñi rulpakünungenon engün. Tüfachi küdaw kimeltuenew duamfali duamnieafiel pu peñi ka lamngen, femngechi ñi küme poyeafiel engün ta Jewba, fey ñi newenküleal ka kiñewküleal tañi trokiñche.\nChaw Jewba tañi kellun mu müten chaftufiyu kutran ka wedake dungu ñi rupan weychan ñi duam mu. Rumel kimtukukeyu tayu kellumekeetew ta Jewba. Oris feypi:\n“Mür kontueyumu malaria kutran alün rupa. Kiñechi mu, Worth rupaduamkülen puwi pital mu mülelu Lagos mapu. ‘Tami wentru layafuy chi’ pingen, welu tremotuy. Kimkontulu, Worth nütramkalelfi Jewba tañi dungu ti wentru tañi dapinieetew, Nwambiwe pingelu. Pichi rupalu, pemefiyu tañi ruka mu tañi doy nütramkalelafiel Jewba mu. Kidu fawtisawi ka longkolerpuy Aba mapu mu. Iñche ka kellufiñ fentren che ñi konal Jewba tañi pu che mu, kellufiñ kiñeke musulman kütu rume inakefilu tañi feyentun. Müna ayüwülkeeyumu kimfiel ka piwkeyeniefiel pu che mülelu ta Nigeria, tañi wimtun ka tañi kewün dungu”.\nFemngechi kimürpuyu ka falin dungu: ñi küme tripayal tayu küdaw ka mapu, mülefuy tayu piwkeyeafiel kom pu peñi ka lamngen trürkülenole rume ñi wimtun iñchiñ mu.\n1987 tripantu mu elungeyu kiñe we küdaw. Mülefuy tayu elkünual Fetel Nigeria mapu mu, fey werküngeyu tayu amuldungual Santa Lucia pingechi wapi mu, tüfa müley Caribe trokiñ mapu mu. Rume adngey feychi mapu ka ayüfalngefuy tayu mülen üye mu, welu ka mülefuy küdawngechi dungu. Africa mapu mu, pu wentru niekey fentren domo, welu Santa Lucia mapu mu pu che trür mülekey fey ñi niewnon ley dungu mu. Welu Biblia niey ta pepiluwün, feymu kellufi fentren chillkatukelu ñi küme elkünutual ñi mongen.\nMüna piwkeyefiñ ta Oris kom feychi 68 tripantu tayu kurewen-ngen.\nDoy fücharpulu iñchiw, kutranchengewiyu. Feymu 2005 tripantu mu ti Kiñewkülechi Ngünenielu piwkeyen mu adkünuy tayu mülepual ti ngüneniechi ruka mülelu Brooklyn (Nueva York). 2015 tripantu mu, tañi domo Oris perdey, fey feypilayafun fente tañi weñangkünagün. Fill antü mañumkefiñ ta Jewba tañi eluetew müna küme domo. Müna küme kompañngefuy ka piwkeyen domongefuy. Fey kom tañi piwke mu piwkeyefiñ tañi domo kom feychi 68 tripantu tayu kurewen-ngen. Kimürpuyu chumngechi ayüwküleal tayu kurewen-ngen ka ti trawünche mu: müley taiñ yamnieafiel ti longkolen, wiñoduamatuwal, ñom piwkengeal ka taiñ chumngen mu pengelal taiñ llowken Ngünechen ñi newen.\nWeda duamkülelu iñchiw ka yafüngewenolu, maneluwiyu Jewba mu tayu kelluaetew ñi amuleal tayu serfiniefiel. Kidu fentekünulay tayu kellukeetew, fey ngüneduamkeyu ñi doy küme amulerpun ti dungu. Ka fülkülepay doy kümeke dungu ñi müleal (Is. 60:17; 2 Kor. 13:11).\nTrinidad y Tobago mapu mu, Jewba fürenefi ñi femün tañi pu chaw ka kakelu peñi ka lamngen. Fey kimelngey ñi koneltun 9.892 che Jewba tañi trokiñche mu. Aruba mapu mu, fentren peñi ka lamngen küdawi ñi yafültukuafiel ti wünen trawünche ñi mülen feyti mu. Iñche mülekefun feychi wünen trawünche mu, welu fewla müley 14 trawünche feychi mapu mu. Nigeria mapu mu, dew mülerpuy 381.398 amuldungukelu, ¡afmatufali ñi fentren-ngen engün! Ka Santa Lucia mu, dew müley 783 che küdawelkefilu ta Jewba.\nFewla doy 90 tripantu puwülnien. Salmo 92:14 feypi pu mülelu Jewba tañi rüpü mu “füchalele rume engün, amuleay tañi wülal fün; amuleay tañi külfünkülen ka tañi newenkülen”. Müna mañumkülen ñi küdawelkefiel ta Jewba fentren tripantu tañi mongen mu. Tañi kimeltungeel wechengelu iñche, yafültukuenew ñi serfiafiel ta Jewba kom tañi piwke mu. Fey tañi nor piwkeyen mu, Jewba eluenew tañi kümelkaleal petu tañi küdawelniefiel (Sal. 92:13).\n^ parr. 18 Inaduamnge ti chillka ¡Despertad! tripalu 22 junio 1972 tripantu, pagina 24 puwlu 26.\nÑom piwkengeaiñ ka ayüwülafiyiñ ta Jewba\n¿Chumngelu pengelaiñ taiñ mañumkülen?\nPengelngekey piwkeyen ka nor dungu kuyfi Israel mu\nPU CHE ÑI MONGEN Tañi kimeltungeel wechengelu iñche, kelluenew tañi ayüwküleal\nWirin dungu Chumngechi entual fillke papel TI WERKEN (ÑI CHILLKATUNGEAL) Febrero 2019\nAudio Chumngechi entual audio TI WERKEN (ÑI CHILLKATUNGEAL) Febrero 2019\nTI WERKEN (ÑI CHILLKATUNGEAL) Febrero 2019


32 Ülkantun: ¡Koneltupange Chaw Jewba ñi pu che mu! | Kristiano ülkantun | Mapudungun\nAyüwün mu ülkantulelafiyiñ ta Jewba\nPAPELTUAFUYMI abjasio acholi afrikáans akha albanés alemán altaico amárico armenio aucano aymara azerí azerí (alfabeto cirílico) bashkir bassa de camerún batak (simalungun) batako karo batako toba baulé becol biak birmano bislama boulou búlgaro camboyano catalán cebuano chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo haitiano criollo inglés de Belice criollo mauriciano croata damara dangme danés dayaco engayú dehu digor duala edo efik endebele endebele de Zimbabue endáu enguiembón enzema esloveno español estonio ewé feroés finlandés fiyiano fon francés fulbé de camerún ga galés garífuna georgiano gokana gomala griego guaraní gun hausa herero hiligaynon hindi hiri motu hmong (blanco) holandés húngaro iban ibinda ibo ilocano indonesio inglés ishan islandés isoko italiano japonés javanés kabiye kachin kaonde kayin sgaw kazajo kazajo (alfabeto árabe) khana kikamba kikongo kikuyu kiluba kimbundu kiniaruanda kirguís kiribatiano kirundi kisi kisonge kosreano krío kurdo kurmanyí del Cáucaso kwangalí kwanyama lahu lao lenguaje de señas americano lenguaje de señas brasileño lenguaje de señas ruso letón lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun marshalés maya mazateco de Huautla medumba mingreliano mixe del norte mixteco de guerrero mizo more nepalés ngäbere (o guaymí) nias noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela palauano pangasinán papiamento de curazao persa pidgin (oeste de África) pidgin camerunés pidgin de las islas salomón pidgin nigeriano polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quiché rarotongués ronga rumano runyankore ruso samoano sango sanguir saramacano sena sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona shuar sidama silozi sranangtongo suajili sueco sundanés tagalo tahitiano tai telugu tetun dili tigriña tivo tlapaneco tojolabal tok pisin totonaco tshiluba tsonga tsotsil turco tuvaluano twi tártaro ucraniano uhobo umbundú urdu uruund uzbeko vendal vietnamita wallisiano waray-waray wolaita xhosa xitshwa yapés yoruba zapoteco del istmo zulú árabe ñanya ñemba\n¡Koneltupange Chaw Jewba ñi pu che mu!\nDullinge chem tami allkütual\n1. Tati Weküfü ngünenkakeeiñmu,\nfey ta kuyfi mu weñangkülkeeiñmu.\nWelu Jewba ta pelontukeeiñmu\nfey tañi rüf dungu mu.\nChaw Dios ñi pu che mu koneltupange.\nChumngelayaymi faw, ¡ayüwkülenge!\nFeymu lle eluwnge tami wüldungual,\ntati Ngünenien am turpu aflayay.\n2. Kom trür kiñewküleiñ Jewba mu,\nwüldunguaiñ iñchiñ wall Mapu mu.\nFey kom pu che ñi doyümnieafiel\nChaw Dios tañi Ngünenien.\n3. Chaw Ngünechen mu reküluwliyiñ,\nfillke weda dungu chaftuafiyiñ.\nFey ta kidu mu maneluwkeiñ,\nChaw Dios newentukeeiñmu.\n(Kafey papeltuafuymi Sal. 94:14; Prov. 3:5, 6; Eb. 13:5).\nMüna weda. Tati amulkünulu fill dungu entukelu (reproductor multimedia) pepi entugelay.\nEntual tüfachi Video\n¡Koneltupange Chaw Jewba ñi pu che mu! (32 ülkantun)\nKintun Kintual ti ül kam üytun 1. Jewba ñi küme chumngen 2. “Jewba pingey tami üy” 3. Jewba elukeeiñmu newen ka maneluwün 4. Jewba iñche ñi Kamañfe 5. Afmatufali Chaw Dios ñi dewman 6. Ti kallfü wenu püramyeniefi ta Chaw Dios 7. Jewba mu küpay ñi newen 8. Jewba ingkañpeaeiñmu 9. ¡Jewba taiñ ngünenieetew! 10. ¡Chaw Jewba ta yamniengepe! 11. Jewba kom ñi dewman püramyenieeyew 12. Chaw Jewba yamfalngeymi 13. Inayentuafiyiñ Jesus 14. Püramyengepe taiñ Longko Ülmen Jesus 15. ¡Püramyeafiyiñ Jewba tañi wünen Fotüm! 16. Tañi dullielchi Fotüm mu, püramyeafiyiñ Jewba 17. ¡May, ayün! 18. Mañumküleiñ tati montulchen mu 19. Jesus ñi iyael ella pun mu 20. Wülimi tami sakin Fotüm 21. Doyümniefinge ti Ngünenien 22. ¡Küpape ti Ngünenien dew elkünungelu! 23. Jewba ñi Ngünenien dew amuley 24. Küpange Jewba tañi fütra wingkul mu 25. Kiñe falin trokiñche 26. “Iñche ta fürenemun” 27. Jewba tañi pu fotüm kimfalngeayngün 28. ¿Chumngechi weniyerpuafuiñ Jewba? 29. Yamniewiyiñ Chaw Jewba fill antü 30. Ñi Ngünechen, ñi küme Chaw ka tañi Weni 31. Miyawaymi Jewba ñi rüpü mu 32. ¡Koneltupange Chaw Jewba ñi pu che mu! 33. Elkünunge tami duam Jewba mu 34. Kom tañi piwke mu miyawan 35. Doyümaymi tati doy falin-ngechi dungu 36. Kuñiwtukuafiyiñ taiñ piwke 37. Poyeafiñ Jewba kom tañi piwke mu 38. Jewba newen eluaeymu 39. Küme üytunchengeaiñ Jewba mu 40. ¿Iney am ngen-ngey eymi mu? 41. Allkütuñmayafen tañi ngillatun 42. Tati poyekefilu Jewba, ñi llellipun 43. Kiñe mañum llellipun 44. Ti weñangkülelu ñi llellipun 45. Tañi piwke ñi rakiduamkeel 46. Mañumniewiyiñ Chaw Jewba 47. Fill antü ngillatufinge ta Jewba 48. Fill antü miyawaiñ Jewba iñchiñ 49. Ayüwülmafiyiñ Jewba ñi piwke 50. Feypikünueyu: “Eluaeyu tañi mongen” 51. Elufiyiñ taiñ mongen ta Jewba 52. Jesus reke, eluwiyiñ taiñ mongen 53. Eluwnge tami amuldungual 54. Tüfa tati rüpü 55. ¡Llükakilnge! 56. Nagpe ti rüf dungu tami piwke mu 57. Amuldungukefiyiñ itrokom che 58. Kintumekeiñ pu duamnielu küme mongen 59. Trür püramyeafiyiñ ta Jewba 60. Pu che montulngeafuy 61. Amuleaymün Jewba ñi pu che 62. Tati we ül 63. ¡Dungukeiñ iney ngen Jewba! 64. Ayüwün mu koneltuleiñ ti kosecha mu 65. Pengelnge tami kimchengen 66. Kimeltuchekeiñ ti kümeke dungu 67. Wüldungunge ti werkün dungu 68. Ngankeiñ reke ti rüf dungu 69. ¡Amulemün pu kimeltukelu Jewba ñi Ngünenien! 70. Kintunge pu küme piwkengelu 71. ¡Jewba ñi pu weychafe iñchiñ! 72. Ngünenien tañi rüf dungu mu wüldunguan 73. Newentumuiñ taiñ llükanoal 74. ¡Ngünenien ñi ül ülkantupange! 75. ¡Faw ta mülen! Iñche amuan 76. ¿Chum duamkülekeymi? 77. Wilüfkey ti rüf dungu dumiñ mu 78. Kimeltucheaiñ Ngünechen tañi Dungu 79. Kellufinge ñi newenküleal engün 80. Ngüneduamnge Chaw Dios ñi piwkeyechen 81. ¿Chumkey pu wünelekelu amuldungun mu? 82. Wilüfpe tamün pelon 83. Fill ruka püle 84. Chew duamngele, kelluaiñ 85. Küme llowniewaymün 86. Duamnieiñ Jewba taiñ kimeltukeetew 87. ¡Yafüluwpange! 88. Kimeltuen tami rüpü 89. Allkütufilmi ta Chaw Dios, kümelkangeaymi 90. Welukonke yafültukuwiyiñ 91. Kom piwke mu dewmafilu am iñchiñ 92. Kiñe ruka nielu tami üy 93. Füreneniefinge taiñ trawün 94. Mañumküleiñ Ngünechen ñi Dungu mu 95. Doy wilüfkey ti kimün 96. Chaw Dios tañi Dungu trürümfal-lay 97. Chaw Dios ñi Dungu mongelniekeeiñmu 98. Chaw Jewba adniefi tañi Küme Dungu 99. Warangkakechi pu peñi ka lamngen 100. Küme llowchefengeaiñ 101. Kiñentrür küdawküleiñ 102. Kelluafiyiñ tati pu ngañwadkülelu 103. Pu longkolelu, yewün reke feleyngün 104. Chaw Ngünechen elukeeiñmu ñi newen 105. Chaw Ngünechen piwkeyechengey 106. Eluwküleaiñ taiñ piwkeyechefengeal 107. Chaw Dios tañi piwkeyen inayentufali 108. Chaw Dios nor piwkeyechengey 109. Piwkeyewaymün kom piwke mu 110. Chaw Jewba ñi ayüwün 111. ¿Chem mu am ayüwküleiñ? 112. Chaw Jewba wülkey küme felen 113. Ti küme felen taiñ nieel 114. Ñochi duam chengeaymün 115. Mañumküleiñ Chaw Dios tañi ñochi duamngen mu 116. Piwkeyechengeaiñ 117. Küme piwkengeaiñ 118. Elumuiñ doy mupiltuleal 119. Duamnieiñ taiñ mupiltuleal 120. Ñom piwkengeaiñ Jesus reke 121. Duamnieiñ taiñ ngüneniewal 122. ¡Amulepe taiñ newentuleal! 123. Küme llownieafiyiñ Chaw Dios ñi Ngünenien 124. Nor piwkengeaiñ fill dungu mu 125. “Ayüwün niey tati kutranduamyekefilu” 126. Newentuleaiñ ka llüwatuleaiñ 127. ¿Chem chengeafun? 128. Fentekünulayaiñ taiñ newentulen 129. ¡Afkilpe taiñ newentuleal! 130. Wiñoduamtuchefengeaiñ 131. “Ngünechen ñi trapümel” 132. Fewla kiñewküleayu 133. Poyeafiyiñ Jewba taiñ wechengen mu 134. Pu yall, Chaw Ngünechen mu küpalu 135. Jewba feypieymu: “Kimchengeaymi weche” 136. Chaw Jewba mañumtuaeymu 137. Pu domo nor piwkengelu, sakifalingün 138. Taiñ pu füchakeche sakifalingün 139. Peyeniewnge ti we Mapu mu 140. ¡Afnoachi mongen nieiñ fewla! 141. Tati mongen, ¡müna küme yewün! 142. Maneluwnge kom tami piwke mu 143. Petu taiñ üngümkülen, küdawküleaiñ 144. ¡Rakiduamtukuniefinge ti we Mapu! 145. “Müleay we Mapu”, feypikünuy Chaw Dios 146. “Itrokom mülelu wekünutuafiñ” 147. Afnoachi mongen feypikünungey 148. Jewba taiñ montulkeetew 149. Ti wewün ülkantun 150. ¡Jewba montulaeymu llemay! 151. Chaw Jewba mütrümafi\nWirin dungu Chumngechi entual fillke papel Ayüwün mu ülkantulelafiyiñ ta Jewba\nEntual allkütukeelchi dungu\nAyüwün mu ülkantulelafiyiñ ta Jewba (taiñ trawün mu)\nAudio Chumngechi entual audio Ayüwün mu ülkantulelafiyiñ ta Jewba (taiñ trawün mu)\nVideo Chumngechi entual video Ayüwün mu ülkantulelafiyiñ ta Jewba (taiñ trawün mu)


Jewba falintukefi pu ñom che | Ñi chillkatungeal\nTi Werken (ñi chillkatungeal) | Septiembre 2019\nPAPELTUAFUYMI acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dehu diula duala edo efik endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo idoma igede ilocano indonesio inglés ishan islandés italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí kikamba kikongo kikuyu kiluba kimbundu kiniaruanda kipende kirguís kiribatiano kirundi kisi krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lenguaje de señas americano lenguaje de señas australiano lenguaje de señas brasileño lenguaje de señas coreano lenguaje de señas cubano lenguaje de señas filipino lenguaje de señas finlandés lenguaje de señas indio lenguaje de señas indonesio lenguaje de señas italiano lenguaje de señas ruso lenguaje de señas sudafricano lenie letón lhukonzo lingala lituano lomue luganda lunda luo macedonio macua makua-meto malayo malayálam malgache maltés mam mambue-lungu mapudungun maratí marshalés maya mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco tuvaluano twi tártaro ucraniano uhobo uigur (alfabeto cirílico) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\nTROKIÑ ÑI CHILLKATUNGEAL 35\nJewba falintukefi pu ñom che\n“Ngünechen [...] fürenekefi tati pu ñom piwkengelu” (1 PED. 5:5).\n48 ÜLKANTUN Fill antü miyawaiñ Jewba iñchiñ\n1. ¿Chumngechi trokikefi Jewba pu ñom piwkengelu?\nCHAW JEWBA rume piwkeyefi pu ñom piwkengelu. Pu rüf ñom piwkengelu müten küme weniyewkey Chaw Ngünechen engu. Welu kidu ‘katrütukefi tati pu mallmawünngelu’ (1 Ped. 5:5). Kom iñchiñ ayünieiñ taiñ ayüwülafiel ta Jewba ka küme weniyeafiel, feymu eluwkeiñ taiñ ñom piwkengeal.\n2. ¿Chem ramtun ngüneduamaiñ tüfachi chillkatun mu?\n2 Tüfachi chillkatun mu ngüneduamaiñ küla ramtun: 1) ¿Chumkey pu ñom piwkengelu? 2) ¿Chumngelu falin-ngey taiñ ñom piwkengeal? 3) ¿Chem dungu mu ñi rupan küdawtuafuiñ ñom piwkengeal? Fey tüfachi ramtun mew kimürpuaiñ pu ñom piwkengelu ayüwülmakefi Jewba tañi piwke ka küme amulekey (Prov. 27:11; Is. 48:17).\n¿CHUMKEY PU ÑOM PIWKEGELU?\n3. ¿Chumkey pu ñom piwkengelu?\n3 Pu ñom piwkengelu doykülelu kakelu che mu trokiwkelay ka mallmawkelayngün rume. Biblia feypi pu ñom piwkengelu kimnieyngün ñi angkapuwnon Ngünechen mu ka kimnieyngün kom pu che doyküley kidu mu chem dungu mew rume (Filip. 2:3, 4).\n4, 5. ¿Chumngelu feypilayafuiñ pu che ñi ñom piwkengen taiñ pefiel mu müten?\n4 Kiñeke che tañi küme tremümngen mu kümeke wimtun niey, yamchekey, kümelkachekey ka afmatufaluwkelay rume. Feymu “ñom chengey” piafuiñ, welu mallma piwkengeafuy. Puway chi antü ñi kimngeal chumngechi chengen (Luka 6:45).\n5 Kakelu che chekawün-ngelu kechilekey ka feypikey müten ñi rakiduamkeel, welu “mallmangey” pifemlayafiyiñ (Juan 1:46, 47). Pu femngechi femngelu, müley ñi kuñiwtukuwal engün, fey ñi kidutu maneluwnoal ka mallma piwkengenoal. Chumngechi che ngeliyiñ rume, kom iñchiñ yafüluwaiñ taiñ ñom piwkengeal.\nTi apostol Pablo doykülelu kakelu che mu trokiwlay. (Inaduamnge parrafo 6). *\n6. Tañi feypin 1 Korintio 15:10, ¿chem kimeltukeeiñmu Pablo ñi femün?\n6 Ngüneduamaiñ ñi femün ta Pablo. Jewba tañi pin mu, Pablo elkünuy fentren trawünche fillke waria mu. Kidu fentren waria mu amuldungukefuy, kiñe apostol no rume peno doy femürpulay kidu reke. Femngefule rume, Pablo doykülelu kakelu che mu trokiwlay, doy may ñom piwke mu feypi: ‘Iñche ta doy falilafun reke tati kakelu pu apostol mew, ka iñche ngelafuy rume tañi apostol pingeael, iñche am kayñetufilu ta Ngünechen ñi trokiñche’ (1 Kor. 15:9). ‘Rume falin wentru ngelu iñche, feymu Chaw Ngünechen weniyeenew’ pilay ta Pablo, doy may kidu kimniefuy Chaw Ngünechen ñi kutranpiwkeyeetew, feymu weniyeeyew (papeltunge 1 Korintio 15:10). Feychi antü mu Pablo ñi wirintukulelfiel pu korintio, kiñeke kristiano ayüfuy ñi wünenkawal ta kidu mu, feymu weda dunguyefingün. Welu Pablo tañi feypin mu küme pengelkünuy tañi ñom chengen (2 Kor. 10:10).\nTaiñ peñi Karl Klein koneltulefuy ti Kiñewkülechi Ngünenielu mu, welu ñom piwkengefuy. (Inaduamnge parrafo 7).\n7. ¿Chem ñi nütramkael taiñ peñi Karl pengeli tañi ñom chengen?\n7 Inayentufali ñi ñom piwkengen taiñ peñi Karl Klein, kidu koneltulefuy ti Kiñewkülechi Ngünenielu mu. Rume yafültukuafeiñmu tañi nütram. Taiñ peñi Karl rüf piwke mu nütramkay fillke dungu ñi rupan tañi mongen mu, fey feypi tañi welulkan ka chem tañi küdawtukeel, femngechi pengeli tañi ñom piwkengen. Ngüneduamaiñ kiñeke dungu ñi feypin. Taiñ peñi Karl eluwi tañi amuldungual 1922 tripantu mu, kiñe rupa müten tripay, welu ‘müna küdawngey’ pi, feymu tripawelay epu tripantu. Rupalu kiñeke tripantu, taiñ peñi Karl küdawürpuy Fetel mu, kiñe peñi ngülamtueyew, feymu illkutufi fentren antü. Rupachi tripantu mu, taiñ peñi Karl küdawtuy ñi ngünenieafiel tañi rakiduam, feymu kutrani tañi rume rakiduamkülen mu, welu doy küme duamtuy. Kafey ayüwmaeyew fillke küdaw ñi nierpun Jewba tañi trokiñche mu. Taiñ peñi Karl rume falinke küdaw femkefuy, welu feypi tañi küdawtukeel, ¡kimfali may tañi ñom chengen! Famülke mu, fentren peñi ka lamngen piwkentukuniefi taiñ peñi Karl ka tañi nütram. *\n¿CHUMNGELU FALIN-NGEY TAIÑ ÑOM PIWKENGEAL?\n8. Pu ñom piwkengelu ayüwülkefi ta Jewba, ¿chumngechi pengelkey tüfa 1 Pedro 5:6?\n8 Ñom piwkengeliyiñ, ayüwülafiyiñ ta Jewba, feymu ayünieiñ taiñ femngechi chengeal. Ti apostol Pedro küme kimfalkünuy tüfa (papeltunge 1 Pedro 5:6). Ti lifru “Ven, sé mi seguidor” ngüneduamkey Pablo ñi feypin, tüfa ta feypiley: “Ti mallmawün rume wedalkachekey. Pu ñom piwkengenolu dullingekelay ñi doy küdawelafiel ta Jewba tunte adümuwle rume. Welu tati ñom piwkengelu dullingekey ñi doy küdawelafiel ta Jewba, müte adümuwnole rume. [...] Ñom piwkengeliyiñ, Chaw Ngünechen ayüwünkechi kümelkayaeiñmu”. * Feley llemay, kom iñchiñ küpa ayüwülkefiyiñ ta Jewba, tüfa ti doy küme dungu taiñ femafel (Prov. 23:15).\n9. ¿Chem che ayünieiñ tañi weniyeafiel?\n9 Dew kimürpuiñ ñom piwkengeliyiñ, ayüwülafiyiñ ta Jewba. Ka femngechi ñom piwkengeal kümelkakeeiñmu kakelu dungu mu. Ñom piwkengeliyiñ, kakelu che küpa weniyeaeiñmu. Taiñ adümafiel tüfa, rakiduamaiñ chem che küpa weniyekefiyiñ ka chem che famentukefiyiñ (Mat. 7:12). Kiñeke che ayükey ñi femngeal kidu tañi feypin müten ka allkütukelafi kakelu che tañi feypin, ¿ayükepeiñ may weniyeafiel femngechi pu che? ¡Ayüfalngelay llemay! Doy may weniyekefiyiñ taiñ pu peñi ka lamngen piwkeyechekelu, kutranduamyechekelu ka ñom piwkengelu (1 Ped. 3:8). Feley tati, ayükeiñ weniyeafiel pu ñom piwkengelu. Ka femngechi ñom piwkengeliyiñ, weniyeaeiñmu kakelu che.\n10. Ñom piwkengeal, ¿chumngechi kelluaeiñmu taiñ küme chaftual taiñ weda rupameken?\n10 Ñom piwkengeliyiñ, küme chaftuafiyiñ fillke wedake dungu mu taiñ rupameken. Kiñeke mu, ngüneduamkeiñ ñi femngeken fillke dungu tañi femnoafel. Ti kim wentru Salomon feypi: “Pekefiñ ta küdawfe ñi pürakawellulen, ka pekefiñ ta falin che ñi trekayawün küdawfe reke” (Ecl. 10:7). Kiñeke mu, pu adümuwlu müte che trokingekelay. Kiñeke mu, kakelu che müte adümuwnolu doy falintungekey. Salomon feypi müley taiñ kimtukual chumngechi ñi felen tati mongen, ka müley taiñ ngüneduamal ñi ngenon re wedake dungu (Ecl. 6:9). Ñom piwkengeliyiñ, kimtukunieaiñ chumngechi ñi felen tati mongen, femngechi küme chaftuafiyiñ fillke wedake dungu mu taiñ rupameken.\n¿CHEM DUNGU MU ÑI RUPAN KÜDAWTUAFUIÑ ÑOM PIWKENGEAL?\nFamngechi dungu rupaliyiñ, ¿chumngelu küdawtuafuiñ taiñ ñom piwkengeal? (Inaduamnge parrafo 11 ka 12). *\n11. Ngülamtungeliyiñ, ¿chumngelu duamnieiñ taiñ ñom piwkengeal?\n11 Fill antü pengelafuiñ taiñ ñom piwkengen. Ngüneduamaiñ chumngechi femürpuafuiñ tüfa. Ngülamtungeliyiñ, pengelafuiñ taiñ ñom piwkengen. Kiñeke mu müte wedalkanolu trokiwafuiñ, welu ngülamtungeliyiñ taiñ femün mu, “doy wedalkaperkelan” piafuiñ. Wüne ngülamtungeliyiñ, eluwlayafuiñ reke taiñ llowafiel. Kam kiñeke mu illamkayafuiñ taiñ ngülamtuetew ka chumngechi taiñ feypietew chi ngülam. Welu ñom piwkengeliyiñ, küme rakiduamtuaiñ.\n12. Tañi feypin Galata 4:16, ¿chumngelu mañumafiyiñ taiñ ngülametew? Feypinge kiñe pengelün dungu.\n12 Pu ñom piwkengelu küme llowkey tati ngülam. Rakiduamaiñ kiñe pengelün dungu mu: müleymi Trawünwe Ruka mu, fey nütramkamekefimi pu peñi ka pu lamngen. Fey kiñe peñi wichuentueymu ka feypieymu: “Pichin podküley tami wesakelu”. ¿Chumafuymi? Yeweafuymi tami feypietew, welu mañumafuymi llemay. Ka rakiduamafuymi: “¿Chumngelu am feypingelan?”. Ka femngechi femaiñ ngülamtungeliyiñ taiñ femün mu, ñom piwkengeaiñ ka mañumaiñ taiñ feypietew. Ngelay taiñ kayñe trokiafiel, doy may weni trokiafiyiñ taiñ ngülametew (papeltunge Galata 4:16; Prov. 27:5, 6).\nKakelu peñi ka lamngen elungele elfal küdaw, ¿chumngelu müley taiñ ñom piwkengeal? (Inaduamnge parrafo 13 ka 14). *\n13. Kakelu peñi ka pu lamngen doy küdaw elungele, ¿chumngechi pengelafuiñ taiñ ñom piwkengen?\n13 Kakelu peñi ka pu lamngen elungele doy küdaw Jewba ñi trokiñche mu, pengelafuiñ taiñ ñom piwkengen. Kiñe longkolechi peñi, Jason pingelu, feypi: “Elungen doy küdaw kakelu peñi ka pu lamngen, ‘¿chumngelu elungelan feychi küdaw iñche?’ piken ñi rakiduam”. Eymi, ¿ka femngechi rakiduamkeymi? Pu ayülu ñi doy küdawelafiel ta Jewba, “kiñe küme küdaw ayüniey” (1 Tim. 3:1). Welu kuñiwtukuwaiñ chumngechi taiñ rakiduamal. Femnoliyiñ, mallma reke femafuiñ. Kiñe kristiano rakiduamle kidu ñi doy adümkefiel kiñe küdaw trawünche mu, mallmawün-ngey. Ka kiñe lamngen rakiduamle: “Iñche tañi füta doy adümuwün-ngey kakelu pu wentru lamngen mu”, mallmawün-ngey. Welu rüf ñom piwkengeliyiñ, kiñepülekünuafiyiñ mallmawün rakiduam.\n14. ¿Chem kimeltukeeiñmu Moyse ñi femün?\n14 Kuyfi rupalechi antü mu, Moyse rume falintukefuy ñi longkolen pu israelche mu. Welu Jewba ka elufi ñi newen ta kakelu wentru, fey ñi kelluntukual engün Moyse tañi küdaw mu. ¿Chumi Moyse? Kidu ütrirlafi ta tüfachi pu wentru (Núm. 11:24-29). Kafey Moyse eluwi ñi kellungeal ñi jusgayafiel pu israelche, femngechi pengeli ñi ñom piwkengen (Éx. 18:13-24). Mülerpuy fentren kues, feymu pu israelche alüñma üngümkelafuy tañi ngüneduamngeal ñi dungu. Moyse falintukefuy tañi nieelchi küdaw, welu doy falintukefuy ñi kümelkaleal tati pu che. ¡Inayentufali tañi femün! Longkontukuaiñ, tunte adümuwfuliyiñ rume, doy falin-ngey taiñ ñom piwkengeal, femngechi taiñ doy adnieaetew ta Chaw Jewba. Biblia feypi Jewba alüpüraley, welu “fürenekefi tati pu ñom piwkengelu” (1 Ped. 5:5; Sal. 138:6).\n15. ¿Chumngechi kalerumetuy ñi mongen ta fentren peñi ka lamngen?\n15 Kalerumetule taiñ mongen, ka pengelafuiñ taiñ ñom piwkengen. Newe kuyfi, kiñeke peñi ka lamngen fentren tripantu yenielu ñi küdawelkefiel ta Jewba, feypingey ñi fentekünual tañi küdaw. Kuyfi mu, kiñeke peñi mülefuy ñi amual tati witran-ngepakechi longkolelu engu ñi witranmayafiel pu trawünche, welu 2014 tripantu mu afi feychi küdaw. Feymu tüfachi pu peñi tañi domo engu elungey kakelu küdaw Jewba tañi trokiñche mu. Kafey 2014 tripantu, feypingey pu witran-ngepakechi longkolelu puwül-le 70 tripantu, müley ñi fentekünual tañi küdaw. Kafey pu peñi adkünukelu fillke trokiñ longkolelu femwelayafuy feychi küdaw puwül-le 80 tripantu. Ka fentren peñi ka pu lamngen küdawkefulu Fetel mu, feypingey ñi fewla wüneleal amuldungun mu. Kakelu peñi ka lamngen niekefulu küdaw Jewba ñi trokiñche mu, elkünuyngün tañi küdaw kutrankülen mu, kam ñi kuydayafiel tañi pu che kam kakelu dungu mu.\n16. Taiñ pu peñi ka pu lamngen, ¿chem dungu eluwküleyngün ñi femürpual ñi ñom piwkengen mu?\n16 Fentren peñi ka pu lamngen küdawtuyngün ñi adümafiel tañi kaletun ñi mongen. Fentren engün pütrün tripantu yeniefuy tañi küdaw mu, feymu müna weñangküyngün elkünufilu tañi sakin küdaw. Welu rupachi antü mu, wimtutuyngün. ¿Chem kellueyew engün? Doyelchi may tañi piwkeyeniefiel ta Jewba. Tüfachi pu peñi ka pu lamngen kimniey ñi wülkünuel tañi mongen Jewba mu, fey serfirpulafingün re tañi eluaetew küdaw (Kol. 3:23). Feymu ayüwünkechi poyekefingün ta Chaw Jewba chem küdaw rume niefule. Kidu engün kimniey Chaw Ngünechen tañi piwkeyenieetew, feymu elkünukeyngün kidu mu kom tañi fill rakiduamelnieetewchi dungu tañi mongen mu (1 Ped. 5:6, 7).\n17. ¿Chumngechi kümelkakeeiñmu taiñ ñom piwkengeal?\n17 Rume mañumküleiñ llemay taiñ ngülamtuetew Biblia ñom piwkengeal. Ñom piwkengeliyiñ, iñchiñ ta kümelkaleaiñ ka kümelkayafiyiñ ta kakelu che. Kafey doy küme chaftuafiyiñ wedake dungu taiñ kontupakeetew. Doy may ñom piwkengeliyiñ, doy fülkonaiñ taiñ Wenu Chaw mu. Taiñ Fütra Chaw “tati Doykülelu, tati Alüpüralelu”, piwkeyeniefi ka falintukefi pu ñom che tañi poyekeetew. ¡Müna ayüwmakeeiñmu taiñ kimfiel tüfa! (Is. 57:15).\n¿Chumkey pu ñom piwkengelu?\n45 ÜLKANTUN Tañi piwke ñi rakiduamkeel\n^ parr. 5 Duamfali taiñ ñom piwkengeal iñchiñ. Welu, ¿chumkey pu ñom piwkengelu? ¿Chumngelu (chemu) falin-ngey taiñ ñom piwkengeal? Kalerumetule taiñ mongen, ¿chumngelu küdawngeafuy taiñ ñom piwkengeal? Tüfachi chillkatun mu ngüneduamaiñ tüfachi falinke dungu.\n^ parr. 7 Inaduamnge ti trokiñ “Jehová me ha tratado recompensadoramente” tripalu ti chillka La Atalaya 1 marzo 1985 tripantu.\n^ parr. 8 Inaduamnge 3 chillkatun parrafo 23 mülelu ti lifru “Ven, sé mi seguidor”.\n^ parr. 53 ¿CHEM PENGELI TI ADENTUN? Pablo müley ta kakelu kristiano engün. Kidu ayüwünkechi nütramkamekefi kom pu peñi, pu lamngen ka pu pichikeche. Femngechi pengeli tañi ñom piwkengen.\n^ parr. 57 ¿CHEM PENGELI TI ADENTUN? Kiñe peñi küme llowfi ñi ngülamtuetew Biblia mu kiñe peñi doy wechengelu.\n^ parr. 59 ¿CHEM PENGELI TI ADENTUN? Ti füchalechi peñi ütrirlafi ti weche peñi elungelu küdaw trawünche mu.\nRume ayünieiñ ñi akual ta Armagedon\nEluwküleaiñ taiñ adnieaetew Jewba\n“Küpamün iñche mew [...] fey iñche ta kansatuluwayiñ”\n¿Iney am feychi fentren pu che ñi peel Juan?\nWirin dungu Chumngechi entual fillke papel TI WERKEN (ÑI CHILLKATUNGEAL) Septiembre 2019\nTI WERKEN (ÑI CHILLKATUNGEAL) Septiembre 2019


Hecho 7 ARNNT - Fey ti Wünen Longko Saserdote ramtufi - Bible Search\nHecho 6 Hecho 8\nEsteban ñi ingkawün\n1Fey ti Wünen Longko Saserdote ramtufi ta Esteban ñi rüf dungungepen may ti dungu tañi feypintumekengen mew ta kisu. 2Fey Esteban llowdunguy, fey feypi: “Pu peñi ka fütakeche, allkütumuchi. Taiñ fütra pepiluwünngechi Ngünechen pewfaluwfi taiñ kuyfi füta laku em Abraam pingelu, feychi mülelu ta Mesopotamia mapu mew. Fey petu ñi amunon ñi mülepuwael ta Aran, 3fey Ngünechen feypieyew: ‘Elnge tami mapu ka tami reñmache, fey amunge tati mapu mew iñche ta pengelelaeyu.’+\n4“Feymew Abraam tripay ta Mesopotamia chew müley ti pu kaldeache, fey amuy ñi mülepuael Aran pingechi mapu mew. Fey rupalechi tripantu mew lay ñi chaw, fey Ngünechen küpalfi ta Abraam tüfachi mapu mew chew müleymün ta eymün fantepu mew. 5Fey Ngünechen elulafi kiñe pichin no rume ñi chem koneltuael tüfeychi mapu mew ñi nüafel ta Abraam. Welu feypikünufi kisu dew lale ñi eluafiel ti mapu kisu ñi pu yomelche. Feychi mew Abraam nierkelay kiñe fotüm no rume.+ 6Ngünechen ka feypifi ta Abraam ñi pu yomelche ñi arimatuleael kiñe kimnoelchi mapu mew ka ñi konayengeael engün ka ñi kutrankawküleael engün meli pataka tripantu. 7Welu ka feypifi: ‘Iñche kutrankayafiñ tati fütra trokiñ mapu tamün konayeetew, fey wüla kisu engün tripatuay tüye mew,+ fey poyeaenew engün tüfachi mapu mew.’+ 8Kisu ñi eldungu mew, Ngünechen werküfi ta Abraam tañi llituael tati ngünel sirkunsidangen. Feymew, Abraam, pura antü rupan choyüngelu tañi fotüm Isaak pingelu, fey sirkunsidafi. Ka femngechi Isaak femfi tañi fotüm Jakob pingelu, Jakob ka femngechi femfi tañi mari epu fotüm, iñchiñ taiñ israelchengen taiñ fütake laku em.\n9“Jakob tañi pu fotüm, taiñ kuyfikeche em, ütrirfingün tañi peñi Jose, ka fendefingün tañi yengeael ta Egipto. Welu Ngünechen am füreneniefilu ta Jose, 10montulfi kom kutrankawün mew. Elufi kimün ka kellufi tañi küme piwketuaetew ta Faraon, ti longko ülmenkülelu Egipto mew, fey kisu dullifi ta Jose ñi longkokünuafiel tati fütra trokiñ mapu Egipto mew, ka ti fütra ülmen ruka mew. 11Mülerkey ngüñün ka rume kutrankawün kom Egipto ka Kanaan mew, fey taiñ fütakeche em perkelayngün iyael. 12Welu Jakob kimlu tañi mülen kachilla Egipto mew, werküfi tañi pu fotüm üyew, tüfa engün iñchiñ taiñ fütakeche em ürke. Fewla tañi kiñechi amuael engün. 13Epuchi mew ñi amuael engün, Jose kimuwfaluwfi tañi pu peñi, femngechi kimi ta Faraon ñi feychi tuwünngen ta Jose. 14Feymew Jose yefalpafi tañi chaw Jakob ka kom tañi pu yall, regle mari kechu che ürke engün, ñi puwülngeael engün ta Egipto. 15Femngechi amuy Jakob ta Egipto, fey femngechi lapuy, ka femngechi lapuy taiñ fütakeche em. 16Jakob tañi kuerpu yengetuy ta Sikem. Rüngalngey ti eltun mew Abraam tañi ngillael alün pülata mew. Ngillañmarkefi Amor tañi pu fotüm, Sikem mapu mew.\n17“Feymew dewma fülkülepalu ti medin tripantu Ngünechen ñi mupiael ñi feypikünufielchi dungu ta Abraam, fey Israel trokiñche rume fentren yallürkey engün ta Egipto mew. 18Feymew kangelu Faraon longko ülmenkületurkey ta Egipto fütra trokiñ mapu, fey tachi we longko ülmen kimürkelafi ta Jose.+ 19Feymew ngünenkañmaeiñmew taiñ trokiñche ka kutrankañmaeiñmew taiñ fütakeche em. Ka aporiafi ñi ütrüfentuafiel engün ñi pichike yall ñi eluafiel tañi layael müten kom tati we choyüngelu. 20Feychi mew choyüngey ta Moyse. Kiñe pichiwentrungey rume ayüeyew ta Ngünechen, fey ñi fütakeche tremümeyew ñi ruka mew küla küyen. 21Fey tukukünumengey pu lewfü. Faraon ñi ñawe ngünayeeyew ka tremümeyew kisu ñi püñeñ reke. 22Femngechi kimeltungey ta Moyse ti pu egiptoche tañi kimün. Fütra pepiluwün wentrungey kimün mew ka kom ñi femkeelchi dungu mew.\n23“Meli mari tripantu nielu, Moyse eluwi ñi witranngemeael tati pu israelche mew, kisu tañi kiñe ad tuwünche. 24Welu pefilu kiñe egiptoche ñi kutrankamekefiel kiñe israelche, Moyse ingkapufi, wülelkafi ti egiptoche ka langümfi. 25Moyse langümfi ti egiptoche rakiduamkülefulu am ñi pu israelche peñi ñi ngüneduamael ta kisu mew tañi montulaetew ta Ngünechen, welu kisu engün ngüneduamlay.\n26“Ka antü mew, Moyse pefi epu israelche petu kewalu ka wülelkamekewlu engu. Fey kisu ayüfulu am ñi wüdamentuafiel, fey feypifi engu: ‘¿Chumael ta kewapeymu, peñiwenfel ta eymu? ¿Chumael ta wülelkamekewimu ta epuñpüle?’ 27Feymew tati wülelkamekelu tañi kompañ rültrefi ta Moyse, ka feypifi: ‘¿Iney anta kueskünueymew tami ngünekaleael iñchiñ mew? 28¿Langümafiñ pinieen am chumngechi langümfimi nga wiya tati egiptoche?’+ 29Fey allkülu Moyse tüfachi dungun, lefmawi, amuy Madian pingechi mapu mew. Feymew mülepuy katripanche reke, fey tüfey mew niepuy epu fotüm.\n30“Welu meli mari tripantu rupalu, ti uwe mapu mew, fülpüle ti Sinay pingechi wingkul, kiñe werken püllü pewfaluweyew kiñe üykülechi kütral sarsa mew.+ 31Moyse afmatulewey, pefilu feychi üykülechi kütral, fey fülpulu ñi doy küme peafiel, allküñmafi ñi dungun ta Ñidol Ngünechen, feypilelu: 32‘Iñche tami fütakeche em tañi Ngünechen. Iñche ta Abraam ka Isaak, ka Jakob tañi Ngünechen.’ Moyse müllmülli fente ñi llükan, fey pellketuy ñi adkintuael.+ 33Feymew fepieyew ta Ñidol Ngünechen: ‘Nentunge tami okota. Tami pünolemum ta rumeñma yamfali.+ 34Fente küme kimnien chumngechi ñi kutrankawkülepun tañi trokiñche mülepulu Egipto mew. Allküñmafiñ ñi etüngkümeken ñi ngüman, fey nagpan ñi montulafiel. Feymew tati, küpange, iñche werküaeyu ta Egipto.’+\n35“Tunte tati pu israelche dew illamtufuy engün rume ta Moyse, feypilu engün am: ‘¿Iney anta üytueymew tami longkoleael ka tami kuesngeael iñchiñ mew?’ Ngünechen ta werküfi ta Moyse tañi longkoleael, fey ñi montulcheael tati werken püllü ñi pewfaluwetew ti sarsa mew.+ 36Feychi mew Moyse ta nentupatufi taiñ fütakeche em ta Egipto, fey Moyse pengeli ti fütrake pepiluwün ñi peel engün, fey Ngünechen ñi femelchi ngünel dungu meli mari tripantu tiyechi mapu mew, tati Kelü Lafken mew ka ti fütra uwe mapu mew. 37Ka tüfachi Moyse ta ka feypifi tati pu israelche: ‘Ngünechen ta werküay tañi tripayael kiñe pelon wentru iñche reke eymün tamün yomelche mew.’+ 38Ka feychi Moyse ta mülekey feychi trawüluwkülelu ti pu israelche tati fütra lelfün kurantu mapu mew, ka ti werken püllü ñi dunguetew ti Sinay pingechi wingkul mew, ka taiñ fütakeche em engün. Kisurke ta llowfilu tati mongen dungu taiñ nütrameltuaetew ta iñchiñ.\n39“Welu taiñ fütakeche em müngeltulayngün, ka wiñonentufingün fey ayüy ñi wiñotuael engün ta Egipto. 40Feypifingün ta Aaron ‘dewmalelmuiñ ta dewman ngünechen taiñ rüpütulnieaetew, kimnolu am iñchiñ tañi chumyawün ta Moyse taiñ nentumetuetew ta Egipto.’+ 41Feymew dewmayngün kiñe waka kulliñ kechilelu, langümyeyngün ta kulliñ ñi chalintukulelafiel, fey niey engün kiñe fütra kawiñ tañi püramyeafiel ti adentun kisu engün tañi dewmael. 42Feymew ta Ngünechen kisukünutufi engün, fey femkünufi ñi poyeafiel tati wangülen ti mülelu kallfü wenu mew. Femngechi wirikonküley tati pu pelon wentru tañi chillka mew:\n‘Pu israelche, meli mari tripantu mülelu eymün tati fütra uwe mapu mew,\n¿langümelelmun ta kulliñ ka mañumtumun ama?\n43Tamün femafel, küpaltufimün tamün püramyeafiel Molok ngünechen ka Refan ngünechen tañi wangülen,+\ndewman pichike ngünechen kisuke eymün tamün adentuel, püramyeafiel ngillatun mew.\nFeymew ta neykümentukünuwayiñ tati katripanche mapu mew\nBabilonia ñi doy üyew püle.’+\n44“Taiñ fütakeche em niekefuy tati uwe mapu mew Ngünechen ñi tolto ngillatuwe ruka chumngechi tañi feypikünungen ta Moyse feychi dewmayafimi pingelu, pefilu am kisu ñi chumngechilen. 45Taiñ fütakeche em llowi ta tüfachi tolto ngillatuwe ruka tañi konpalemum, tati küpayelu Josue engün küpalnierkefi engün ti pichi ruka wewmafilu ñi mapu ti kakelu trokiñche, Ngünechen tañi famentuel ti pu kananche tati pu israelche ñi adkiñ mew femngechi tati tolto ngillatuwe ruka petu mülerkey David mongelelu. 46Fey ti longko ülmen David füreneeyew ta Ngünechen, feymew ayüfuy ñi dewmayael kiñe ngillatuwe ruka Jakob ñi Ngünechenngealu, tañi poyekeel ti pu israelche. 47Welu Salomon ürke dewmay Ngünechen ñi ngillatuwe ruka. 48Welu taiñ Ngünechen mülekelay kuwü mew dewmaelchi ngillatuwe ruka mew. Fey ti pelon wentru feypi:\n49‘Wenu mapu ta iñche ñi ruka reke feley.\nMapu ta iñche ñi pünotuwe reke feley.\n¿Chumngechi ruka chey dewmalmuan? pi ta Ñidol Ngünechen:\nNgelay chem mülewe rume tañi kansatuam.\n50Ngüneduammün. Iñche ta dewmafiñ kom tati mülechi chemkün’ pi ta Ngünechen.”+\n51Fey amuley ñi feypilen ta Esteban:\n“Welu eymün rume wesa longkongeymün, yafüpiwkengeymün ka pikelaymün tamün allkütuael. Rumel katrülkadungukefimün tati Lif Küme Püllü. Tamün fütakeche em reke ta femngeymün. 52¿Chuchi am tati kiñeke pelon wentru tañi kutrankanoel eymün tamün fütakeche em? Kisu engün langümfi tati nütramkayefulu ñi küpalen ta tiyechi lif mongenngelu, fey tüfachi lif mongenngelu dew akufuy, eymün ta ellka ngünenmafimün ka langümfimün. 53Eymün, ta llowfuymün ta Moyse ñi ley dungu ti werken püllü ñi kimeltuel, fey müngeltulafimün.”\nEsteban ñi lan\n54Allkülu engün tüfachi dungu, fente ñi lladkün mew kütrüreli ñi foro engün ñi üyawtuafiel ta Esteban. 55Welu Esteban ngünenierkeeyew ti Lif Küme Püllü, pürakintuy wenu, fey pefi Ngünechen ñi fütra küme pepiluwün ka pefi ta Jesus ñi witralen Ngünechen ñi manpüle. 56Feymew feypi: “¡Adkintumün! Peniefiñ tañi nülatripalen ta wenu, tati Wentrukünuwpalu ñi nien Ngünechen tañi fütra pepiluwün.”\n57Welu kisu engün ngüdikünuy ñi pilun, ka fütra wirarün mew kom lefkontufingün ta Esteban. 58Nentupafingün wekuntu waria ka ütrüftukafingün kura mew. Tañi feypintukuetew nentuy engün ñi takuwün engün, fey elkünulelfi ñi penielaetew kiñe weche kona Sawlu pingelu. 59Kisu engün mekefi ñi ütrüftukafiel kura mew. Fey Esteban ngillatuy, feypilen mew: “Ñidol Jesus, llowmatuen tañi püllü.” 60Feymew müten lukutukünuwi ka wirari newentu: “¡Ñidol lelituñmakefilnge tañi femmekeetew engün!”\nFeypikünulu kom tüfachi dungu, lay.


Matew 23 ARNNT - Kom rupalu tüfachi dungu, Jesus - Bible Search\nMatew 22 Matew 24\nJesus feypintukufi tati pu farisew ka tati kimeltukelu tati ley dungu\n(Marku 12.38-40; Luka 11.37-52; 20.45-47)\n1Kom rupalu tüfachi dungu, Jesus feypifi tati pu che ka tañi pu disipulu: 2“Tati pu kimeltukelu tati ley dungu ka tati pu farisew niey engün tañi küdaw ñi kimeltuafiel Moyse tañi ley dungu. 3Feymew llemay, feyentufimün ta eymün ka femaymün kom tamün feypingeel, welu inañmakefilmün kisu engün tañi femkeel, kisu engün ta feypikelu am kiñe dungu, welu ka dungu femtukey engün. 4Kisu engün ñi kimeltukeelchi dungu rume fanechi küdaw reke feley, fey kakelu che tañi llangka foro mew ta püramelkefi reke engün, welu kisu engün pichi no rume duamkelay ñi mupituafiel ñi kimeltukeelchi dungu.\n5“Itrokom wimtun dungu femkey engün tañi peaetew tati pu che. Ayükey ñi yeael engün ñi tol mew ka ñi lipang mew pichike wirin dungu trarilelu alüke rupachi katrün pañu mew, ka tukukey engün fütrake chiñayngechi takuwün.+ 6Duamkey engün tañi küme poyetungeael ta iyael mew, ka ayükey engün ñi anüpuael doy kümeke wangku mew tati sinagoga mew, 7ka ayükey engün tañi chaliaetew tati pu che rume yamün mew ta rüpü mew ka tañi Yamfal Kimeltufe ñi pingeael engün.\n8“Welu eymün eluwkelayaymün Yamfal Kimeltufe tamün piaetew tati pu che, kom eymün am kiñe reñmawen reke felelu ka nieymün kiñe kimeltufe müten, tati Cristo.+ 9Ka iney no rume ta chaw pilayafimün ta tüfachi mapu mew, kiñe nielu müten am ta Chaw ta eymün: tati wenu mapu mülelu. 10Ka eluwkelayaymün tamün ñidol pingeael rume, Cristo müten tamün kiñen Ñidol. 11Tati wünenkülelu ta eymün mew, fey ta feley tañi poyetuafiel tati kakelu. 12Fey tati kisutu mallmawkülelu, fey ta illamngeay. Fey tati kisutu illamuwkülelu, fey ta yamfalchengeay.\n13“¡Awngeaymün ta eymün, pu kimeltukelu tati ley dungu ka pu farisew, pu koyla ngünenngelu! Rakümkefimün ta Ngünechen tañi wenu mapu wülngiñ kisu tañi ülmen mülewe mew tañi konpunoael ta kangelu. Welu eymün rume ta konpukelaymün, ka elukelafimün ñi konpuael ta kakelu che tati ayülu ñi konpuael.\n14“¡Awngeaymün eymün, pu kimeltukelu ta Moyse ñi ley dungu ka pu farisew koyla ngünenngelu! Chumngechi rume müntuñmakefimün ñi chemkün tati pu lantu domo, fey tamün küme kimngenoael ngillatukawkeymün. Fey tüfachi dungu mew ta doy fütra kondengeaymün.+\n15“¡Awngeaymün eymün, pu kimeltukelu ta Moyse ñi ley dungu ka eymün pu farisew, koyla ngünenngelu! Kom mapu mew miyawkelu ka lafken mew tañi kimeltuafiel ta kakelu, fey dew femyüm engün, doy küme amuntukukefi ta che ti kütral mapu mew eymün ta famentuwkeymün.\n16“¡Awngeymün ta eymün, pu rüpütultrawmakelu!, tati feypikelu: ‘Iney rume ta wüldungulu kuyalltun mew tati ngillatuwe ruka mew, chem mew rume eluwkelay tañi koneltuael, welu kuyalltule tati oro mew mülelu ta ngillatuwe ruka mew, feymewke ta eluwküley tañi koneltuael.’ 17¡Ngenorakiduam ka trawma! ¿Chem anta doy poyefali: tati oro kam tati ngillatuwe ruka? ¿Tati oro falintufali ñi mülen mew müten tati ngillatuwe ruka mew? 18Ka feypikeymün ta eymün: ‘Iney rume ta kuyalltule kiñe eldungu ta ngillatun mew, chem mew rume ta aporia koneltulelay. Welu kuyalltule tati chalintukukeelchi chemkün mew mülelu ta ngillatuwe mew, feymewke ta koneltuley ñi mupituael ñi kuyalltuel.’ 19¡Trawma! ¿Chem anta doy falintufali: tati mañumtukemumchi chemkün, kam tati ngillatuwe chew tañi chalintukungekemum tati pülata? 20Tati kuyalltulu tati ngillatuwe mew, tati ngillatuwe mew müten ta kuyalltulay, welu kom tati mülelu tüfey mew. 21Ka tati kuyalltulu tati ngillatuwe ruka mew, tati ngillatuwe ruka mew müten ta kuyalltulay, welu may Ngünechen kuyalltulfi, tati mülelu tüfey mew. 22Ka tati kuyalltulu ta kallfü wenu mew, kuyalltumekey ta Ngünechen tañi ülmen mülewe mew, ka femngechi ta Ngünechen mew, tati mülekelu tüfey mew.\n23“¡Awngeymün ta eymün, pu kimeltukelu ta Moyse ñi ley dungu ka pu farisew, koyla ngünenngelu! Wichuentulkefimün ta Ngünechen kiñe trokiñ mari puwlu mew tati menta, ka anis ka tati kuminu, welu ngüneduamkelafimün tati doy duamtufalchi dungu mülelu ti ley dungu mew: ñi müleael rüf nor dungu, tamün kutranpiwkeyecheael ka tamün rumel mupituleael kom dungu mew. Fey tüfa feley tamün femael, ka tamün elkünunoafiel ta kangelu dungu. 24¡Eymün, rüpütultrawmakelu, fey chaytukefimün tati pichike pülü, welu lümükefimün ta kiñe kamellu!\n25“¡Awngeymün ta eymün, kimeltukelu ta Moyse ñi ley dungu ka pu farisew, koyla ngünenngelu! Eymün ta wekuntu küchalechi fasu reke feleymün, welu ponwitu ta eymün apoleymün re weñen mew, ngünen mew, ka kom wesake dungu mew. 26¡Trawmalechi farisew! Wünelu mew liftufinge ponwitu tati fasu, fey femngechi ta ka lifkülewetuay wekuntu.\n27“¡Awngeymün eymün, pu kimeltukelu ti ley dungu ka pu farisew, koyla ngünenngelu! Fülangkülechi küfwe reke feleymün. Wekuntu rume adküley, welu apoley ponwitu foro la mew ka epe fill wesake pod mew. 28Femngeymün ta eymün: wekuntu ta rume küme piwkengelu kechilekeymün tati pu che ñi adkiñ mew, welu ponwitu apoleymün reke ta re ngünenkachen mew ka wesa femün mew.\n29“¡Awngeymün eymün, pu kimeltukelu ti ley dungu ka pu farisew, koyla ngünenngelu! Küme eleltukefimün tati pu pelon wentru ñi küfwe ka adelkalkefimün ñi küfwe tati kümeke piwkengefulu em kuyfi mew. 30Feymew ka feypikeymün: ‘Iñchiñ mülekefuliyiñ taiñ kuyfike fütakeche em iñchiñ, kellulayafuiñ engün tañi langümafiel tati pu pelon wentru.’ 31Fey tamün feypiel mew, kimfali tamün langümchefe tuwünngen. 32¡Eymün amulnieymün tamün femael tamün fütakeche em ñi femkefelchi dungu!\n33“¡Eymün ta rume wesa piwkengechi che! ¡Chumkawnorume montuluwlayaymün ti chongnoachi kütral mew! 34Iñche ta werküleluwayiñ pelon wentru, rume kimke wentru ka kimeltufe, welu kiñeke tüfey engün tañi werküael, langümafimün ta kürus mew, fey kakelu wülelkangeay sinagoga mew ka kiñeke inantukuyawülngeay kom waria mew. 35Feymew Ngünechen eymün rume fütra kutrankayaeymünmew tañi langümngen mew kom nor piwkengechi pu che. Fey tüfa llituy Abel ñi langümngen mew, fey puwi tati nor mongenngelu Sakaria, Ferekia tañi fotüm, langümngelu tati ngillatuwe ruka ka ti ngillatuwe ñi rangiñ mew. 36Rüf dungu mew feypiwayiñ ta rume fütra kutrankawaymün.\nJesus ngümayefi ta Jerusalen\n37“¡Jerusalen, Jerusalen mülechi pu che, langümkefilu tati pu pelon wentru ka ütrüftukakefilu kura mew Ngünechen tañi werken! ¡Mufü rupachi küpa ingkaniewfuiñ eymün, chumngechi ta kiñe kude achawall trapümniekey tañi pu pichike achawall tañi miñche müpü, welu pilaymün! 38Feypiwayiñ itrokom tamün waria teyfükangeay. 39Tüfa ka feypiwayiñ: wiñome pemuwelayan feypingele wüla tüfachi dungu: ‘¡Püramyengepe tati küpalelu Ñidol Ngünechen mew!’ ”+